text:
Implementacion di un sistema sostenibel ta necesario pa sigui garantisa e nivel di siguridad den aviacion na Aruba
Minister Ursell Arends:
Implementacion di un sistema sostenibel ta necesario pa sigui garantisa e nivel di siguridad den aviacion na Aruba
Segun team di expertonan di ICAO
Den luna di september, e trabounan pa loke ta trata evaluacion di cumplimiento den sector di aviacion di Aruba a cuminsa. E team di ICAO (Organization Internacional di Aviacion Civil) a tene diferente sesionnan extensivo pa repasa tur e leynan, procesonan actual di aviacion civil, pa cuminsa identifica puntonan di mehoracion.
Manera ya caba a bin ta comunica, e meta ta pa Aruba bira lider den aviacion den Caribe. Pa logra esaki, ministerio di transporte, hunto cu Departamento di Aviacion Civil di Aruba (Directie Luchtvaart) a compromete pa tuma pasonan pa incrementa e nivel di cumplimento cu standardnan di ICAO.
Despues di 5 dia intensivo unda e expertonan di ICAO y tambe e team di Directie Luchtvaart di Aruba, a cuminsa pasa door di tur e leynan y procesonan cu ta resorta bou di Directie Luchtvaart pero tambe den cooperacion cu ANSA y aeropuerto. Nan a atende cu p.e. asuntonan di certificacion y vigilancia di aeropuerto, navegacion aereo y operacionnan di vuelo y licencia, dunando guia y asistencia den cada un di e temanan menciona.
Na final di e siman, minister Arends a haci un bishita na Directie Luchtvaart unda a sera conoci cu e team di ICAO pa asina haya un resumen di con e evaluacion ta bayendo y con e team ta mira cu Aruba ta posiciona pa cu un posibel audit cu lo por ta tumando luga otro aña.
E team di ICAO a segura minister cu nan ta sumamente positivo pa con e proceso ta andando y specialmente contento cu e team di profesionalnan den e sector cu ta traha cu dedicacion pa hunto hisa Aruba su nivel di siguridad di aviacion civil. Nan ta admira e compromiso cu Directie Luchtvaart tin pa implementa un sistema cu ta cumpli cu standardnan internacional di aviacion.
Un cos ta pa implementa e sistema, y otro cos ta pa sostene e sistema
Un punto di mehoracion cu a wordo menciona ta e sostenibilidad di e sistema cu lo tincu wordo desaroya y implementa. Esaki no por pasa solamente pa e audit pero ta encera mantenimento tambe. ICAO su team ta remarca cu pa mantene e standardnan aki, Directie Luchtvaart ta rekeri recursonan financiero como tambe recurso humano. Trainingnan cu lo mester tuma luga y cu ta tuma hopi tempo, pesey ta di suma importancia pa inverti den profesionalnan cu tin e capacidad pero tambe pa retene e profesional nan aki, pa asina por sostene e sistema. Otro puntonan di atencion ta regulacionnan, guianan di siguridad cu mester wordo ahusta y tambe legislacionan cu mester wordo reinforsa.
E posibel audit cu lo ta tumando luga, ta aporta na hisa Aruba su clasificacion internacional na uno mas halto, esaki ta habri oportunidadnan economico den e sector di aviacion. Oportunidadnan cu ya for di basta tempo caba tin e potencial pa a wordo utilisa na beneficio di Aruba su sector di aviacion.
Gobierno di Aruba y Directie Luchtvaart ta tumando pasonan pa hasi tur esaki posibel cual un di nan ta pa hasi e departamento autonomo di gobierno. Esaki ta habri oportunidad pa e departamento por funciona na un manera mas independiente y asina ta den posicion pa por genera entrada cu lo contribui na un miho siguridad di aviacion pa Aruba.
Minister Arends ta gradici e team di expertonan di ICAO y tambe coleganan di Sint Maarten cu a bin Aruba pa a participa den e sesion nan y asina colabora den hisa e nivel di siguridad di aviacion den Caribe.
Ta importante pa tambe menciona cu e bishita di ICAO na Aruba ta marcando historia door di ta e prome team di expertonan cu ta consisiti solamente di hende muhe. Sigur un logro remarcabel pa loke ta trata igualdad, diversidad y inclusion di genero.


c: text/html

text:
‘Pushi Cheshire, Alice a puntra. Bo kier bisa mi cua caminda mi mester bay di akinan? E caminda cu bo tin cu tuma ta depende principalmente di unda bo kier jega, e pushi a contest’e. Esey no ta importami nada, Alice a bis’e. E ora no ta importa cua caminda bo tuma, e pushi a bis’e.’ – Charles ‘Lewis Carroll Dodgson, Alice in Wonderland 1865
Querido Hubentud,
Lagami cuminsa na deseabo un bon aña y introduci mi mes como Oportunidad. Mi ta manifestando kinan pa cordabo ken bo ta y loke bo ta capas di ta. No ta keda na mi pa bisabo kiko pa hasi cu bo bida, como cu esey ta den bo mesun man. Mi meta ta pa habri bo wowo y bisabo, siña conoce bo mes bon, explora bo mente y engrandece. Mescos cu Fe ta cuminsa na un simiya di mustard, bo logronan lo cuminsa cu un simpel inspiracion. Reconoce bo talentonan, averigua kiko e ta y exploite, como cu nos tur tin uno scondi.
Bida ta un gran misterio y hopi pregunta lo pasa bay sin contesta. Alguno inutil, alguno di hopi importancia. Esey ta pone cu nada nunca lo ta imposibel, solamente si bo gaña bo mes y no para pe. Busca bo Spirito, esun cu ta papia cubo. Puntre kiko boso deseo ta y asina logre hunto. Semper bay pa e gol, e keeper nunca no ta eynan.
Sinceramente,
Oportunidad
Autor: A. Figaroa ©

robotstxt: allowed

filter: keep


text:
Prome Minister Evelyn Wever-Croes: ๐ฃ๐ฅ๐ข๐ ๐ ๐ ๐๐ก๐๐ฆ๐ง๐๐ฅ ๐ ๐ฃ๐๐ฅ๐ง๐๐๐๐ฃ๐ ๐ก๐ ๐๐๐๐๐๐ฅ๐๐๐๐ข๐ก ๐ฉ๐๐ฅ๐ง๐จ๐๐ ๐๐ ๐ฐ๐ฎ ๐๐ก๐๐ฉ๐๐ฅ๐ฆ๐๐ฅ๐๐ข ๐๐ ๐๐ข๐ฃ๐ฃ๐ฃ๐๐
Prome Minister Evelyn Wever-Croes:
๐ฃ๐ฅ๐ข๐ ๐ ๐ ๐๐ก๐๐ฆ๐ง๐๐ฅ ๐ ๐ฃ๐๐ฅ๐ง๐๐๐๐ฃ๐ ๐ก๐ ๐๐๐๐๐๐ฅ๐๐๐๐ข๐ก ๐ฉ๐๐ฅ๐ง๐จ๐๐ ๐๐ ๐ฐ๐ฎ ๐๐ก๐๐ฉ๐๐ฅ๐ฆ๐๐ฅ๐๐ข ๐๐ ๐๐ข๐ฃ๐ฃ๐ฃ๐๐
Maneho durante e pandemia tawata un punto di enfoke
Premier Evelyn Wever – Croes a tene un discurso na e celebracion di 42 aniversario di โConferencia Permanente de Partidos Politicos de Latino America y el Caribeโ (COPPPAL). Durante e conferencia virtual a trata temanan hopi importante, entre otrto: integracion di Latino America y Caribe, igualdad entre hende muhe y hende homber, convivencia democratico y solidaridad y tambe desaroyo sostenibel.
Prome Minister a inicia dunando un splicacion di con Aruba a/ta experenciando e pandemia global Covid-19, considerando cu e impacto di e pandemia tin influencia riba tur e temanan cu ta trata durante di e conferencia.
Pa un isla manera Aruba cu practicamente ta depende totalmente di turismo, e impacto di e pandemia tabata devastador. A cera frontera pa cuatro luna, cortando e fuente principal di economia y a scoge pa salud y pa salba bida.
๐๐ถ๐๐๐ผ๐ฟ๐ถ๐ฎ
Manera cu ta conoci desde 1986 Aruba ta un Pais autonomo den Reino Hulandes. E autonomia ta resultado di un gran lucha hiba pa nos libertador y fundador di partido politico Movimiento Electoral di Pueblo (MEP), Betico Croes, den feliz memoria. Durante di e lucha aki Betico a forma aliansa strategico y importante manera entre otro COPPPAL y su fundador sr. Gustavo Carvajal, den feliz memoria. E aliansa aki tabata instrumental den e logro di automia di Pais Aruba, pa cual ta eternamente agradeci na COPPPAL, Premier Wever – Croes a expresa.
Desde e fecha aki banda di e autonimia, Aruba tin su propio Parlamento y su propio Gobierno cu ta wordo elegi a traves di eleccion democratico. Aruba tin su propio Banco Central y su propio moneda, e florin.
Durante e 35 aรฑanan aki como pais autonomo, Aruba a desaroya su mes den un pais hopi adelanta pa su forsa innovador y creativo. Ademas, nos a desaroya nos mes den un pais cu ta lidera e mercado turistico di e region cu un estado di derecho firme cu ta respeta derechonan humano. Un pais cu a para man habri pa ricibi rumannan di paisnan den cercania buscando un miho futuro. Por ehempel, personanan indocumenta di Venezuela cu ta na e momento aki ta 15% di nos poblacion. Cual ta haci cu Aruba ta e pais den region cu relativamente a wordo mas impacta a consecuencia di e diaspora Venezolano.
๐๐๐ฐ๐ต๐ฎ ๐ฝ๐ฎ ๐บ๐ฎ๐ป๐๐ฒ๐ป๐ฒ ๐ฎ๐๐๐ผ๐ป๐ผ๐บ๐ถ๐ฎ
Algo cu nos gran lider Betico Croes a bisa basta tempo prome cu Aruba a obtene su autonomia na 1986 ta: Mucho mas importante cu obtene autonomia, ta pa por mantene e status di ta un pais autonomo. Y den transcurso di e 35 aรฑanan, na diferente ocasion mester a lucha pa no perde locual cu a logra cu tanto pasion y determinacion.
Premier a duna ehempel di islanan Corsou y Sint Maarten cu a ricibi nan autonomia den Reino Hulandes 11 aรฑa pasa, un lucha inspira pa e lucha di Aruba y Betico Croes. Na e paisnan ey tambe nan ta lucha pa mantene nan autonomia. Sinembargo, cu e pandemia global Covid-19, hopi cos a cambia. Aruba a experiencia un gran caida den ingreso y mester a recuri na ayudo financiero di Hulanda. Un ayudo cu a bin mara na condicionnan severo cu a afecta e autonomia.
๐๐ฎ๐๐ฒ ๐ฑ๐ถ ๐ฟ๐ฒ๐ฐ๐๐ฝ๐ฒ๐ฟ๐ฎ๐ฐ๐ถ๐ผ๐ป ๐ ๐ฒ๐ป๐ณ๐ผ๐ธ๐ฒ ๐ฝ๐ฎ ๐ณ๐๐๐๐ฟ๐ผ
Prome Minister a sigui splica cu Aruba ta den fase di recuperacion, turistanan a bolbe y nan ta gastando atrobe riba e isla. Aruba lo cera aรฑa 2021 cu entre 75%- 80% di grado di recuperacion y pa 2022 ta spera un recuperacion na nivel igual cu prome cu covid.
Actualmente ta concentrando riba diversifica economia, pa por ta mas resiliente den caso di un proximo crisis. Ademas lo enfoca pa paga e debe adicional a causa di e pandemia, cual ta un reto pa paisnan chikito/Small Island Development States (SIDS), den caso cu no ricibi dispensacion. Pa cual Prome Minister ta haci apelacion na COPPPAL pa asisti paisnan chikito den cuadro di e situacion aki. Mescos cu Aruba, e prioridad di otro paisnan chikito ta e fase di recuperacion di e pandemia, pa percura pa un economia y autonomia fuerte.
๐๐ฟ๐๐ฝ๐ผ๐ป๐ฎ๐ป ๐๐๐น๐ป๐ฒ๐ฟ๐ฎ๐ฏ๐ฒ๐น
Mescos cu paisnan chikito cu a sinti e efectonan di Covid-19 mas severo, esaki tambe ta e caso pa gruponan vulnerabel den sociedad, manera sernan femenino. Mas hende muhe compara cu hende homber a perde trabou, mas hende muhe mester a keda cas pa wak pa muchanan ora scolnan a cera y mas hende muhe tabata victima di violencia domestico y violencia relacional. Pa cual Premier Wever – Croes ta propone cu pa atende cu e temanan aki mester tene na consideracion e rol di hende muhe den sociedad pa percura cu ta sigui crea oportunidad pa hende muhe den economia y den posicion di liderazgo.
Por ultimo Prome Minister a bisa: โComo e prome Prome Minister femenino di Aruba y cu a wordo re-eligi e aรฑa aki, no lo permiti pa riesga e avanse di hende muhe na Aruba y mundialmente. Pโesey ta haci apelacion na e ocasion di celebracion di 42 aniverisario di COPPPAL, pa compromete na recuperacion di tur locual cu a perde a causa di e pandemia y pa crea oportunidadnan nobo, creando progreso y bienestar pa tur ciudadano, especialmente tur esnan vulnerabel den e sociedad.


text:
WILLEMSTAD – Danki na yudansa finansiero di gobièrnu di Kòrsou e trabounan pa drecha nos stadion nashonal a start djaluna último, 12 febrüari 2018 i lo terminá aproksimadamente pa promé mart 2018.
Manera ya ta konosí, Stadion Ergilio Hato for di novèmber 2016 no por wòrdu usa pa weganan di futbòl ya ku e yerba artifisial a ser dañá durante un konsierto ku a tuma lugá den SDK.
Despues di hopi lucha i ku koperashon di gobièrnu, e trabounan a kuminsá. Den komienso di mart e deporte rei, futbòl lo por bolbe kuminsá hasi uso di nos stadion nashonal.
E trabounan ta tumando lugá den 4 fase kaminda a parti e tereno den 4 pida i ta lanta e yerba fase pa fase pa asina por drecha e superfisio ku a ser dañá. Tanten ku ta drechando e parti abou di e yerba di e promé parti ta kita e yerba di e di 4 parti pa e tambe wordu drechá. Despues ku e parti abou di fase 1 ta kla drechá ta bòltu e yerba bèk i poné na su luga. Asina lo sosodé ku e otro fase nan tambe.
Ta kalkulá ku tur trabou lo terminá promé di mart 2018. Despues di esaki e partidonan di futbòl por bolbe mira akshon den SDK. Miéntras preparashonnan pa e weganan di nos selekshon nashonal di dia 23 i 26 mart próksimo kontra e selekshon di Bolivia lo por tuma lugá den nos stadion nashonal.
Un danki ta bai na gobièrnu di Kòrsou, Edelgras, CWM i tur esnan ku a hasi posibel ku futbòl por bolbe hasi uso di SDK. Tabata ku esfuerso grandi di presidente di FFK ku e trabounan por a kuminsá na tempu pa asina pa otro luna futbòl por bolbe kuminsá hasi uso di nos stadion nashonal. Despues di mas ku 1 aña i 4 luna ku e tereno tabata dañá.
Un danki tambe ta bai na Fundashon Barika Hel i Stadion Dr. Antoine Maduro kaminda tur nos weganan di kampionato a tuma lugá i lo sigui tuma lugá repartí entre stadion Dr. Antoine Maduro i Stadion Ergilio Hato.
Fanatikonan di futbòl prepará boso pa por wak nos weganan di kampionato i e gran enkuentronan di nos selekshon nashonal kontra Bolivia na mart próksimo.


text:
Mi empleado ta na estado
Bo empleado den servisio salarial tin derechi riba ferlòf di embaraso (promé ku parto) i riba ferlòf di parto (despues di parto). En total bo empleado tin derechi riba 16 siman di ferlòf ku kontinuashon di pago kompleto (100% di e salario). Bo ta paga bo empleado riba e fecha usual. Bo por haña bo gastunan salarial ku bo a hasi bèk pa medio di kompensashon di pago pa pèrdida di salario (te e salario pa dia máksimo).
Mèldu digital
Entrante promé di yüli 2021 a digitalisá e proseso pa mèldu ferlòf i hasi petishon pa pèrdida di salario. Bo ta duna un notifikashon kuater te dos siman promé ku e fecha di inisio di e ferlòf den e portal di wèp di SZW via MijnCN. Bo ta añadí na e notifikashon akí e karta di e partera den kua tin pará e probabel fecha di parto.
Si bo empleado no kier kompartí e karta akí ku bo pa motibu di privasidat, e por kompartí e karta akí direktamente ku nos. Por skèn i manda esaki ku ku e-mail pa ld.szw@rijksdienstcn.com. Diskutí esaki ku bo trahadó.
Unidat SZW di RCN ta atendé bo notifikashon via e portal di wèp komo un petishon pa pèrdida di salario. Bo no mester entregá un claim apart.
Reanudashon di trabou
Solamente si bo empleado reanudá trabou riba un otro fecha ku loke a palabrá, bo mester tuma kontakto ku nos. Pues bo no mester mèldu si bo empleado bolbe kuminsá riba e fecha palabrá.
Desishonnan digital
Bo ta risibí un desishon digital via nos portal di wèp. Den e desishon tin menshoná e altura di e suma ku bo lo risibí di nos. Tambe bo por lesa akiden kua ta e fecha riba kua bo empleado segun espektativa por bai traha atrobe.
Fecha di inisio
Bo empleado mag bai ku ferlòf di embaraso 6 siman promé ku e fecha di parto. E mag keda traha mas largu tambe, te mas tardá 4 siman promé ku e fecha di parto kalkulá. Loke bo empleado tuma di ménos na ferlòf di embaraso, ta pone ariba serka e ferlòf di parto.
E ferlòf di parto ta kuminsá riba e dia di parto i ta kontinuá for di e momentu ei 10 siman mas. E ferlòf total por bira pues mas largu ku 16 siman si e beibi nase mas lat ku a spera.
Si e beibi nase mas promé ku e fecha kalkulá, e ferlòf no ta bira mas kòrtiku. Bo empleado tin semper un total di 16 siman di ferlòf minimal kompletamente pagá.
Reanudashon di trabou
Bo no mester notifiká na nos ki dia bo empleado ta reanudá trabou, a ménos ku e ferlòf pagá ta dura mas largu ku 16 siman (pa motibu ku e beibi ta nase mas lat ku a spera).
Kasonan andando
Riba promé di yüli 2021 lo kaba atendé kasonan di ferlòf andando ainda via e sistema bieu. Reklamá mas rápido posibel e karchinan hel i blanku di ferlòf ku a kaba atendé.
Traha un account
Komo dunadó di trabou bo mester traha un account den MijnCN pa hasi uzo di e servisionan riba e portal di wèp di SZW.
E promé bia ku bo hasi uzo di e portal di wèp di SZW bo mester registrá bo mes komo dunadó di trabou. Durante e registrashon ta pidi entre otro bo kuenta di banko. E number di kuenta ku bo ta usa mester kuadra ku e number di kuenta di bo kompania manera e ta konosí serka Belastingdienst CN.
Ora di mèldu apsentismo bo mester duna entre otro e number di telefòn i number di CRIB di bo empleado. Si bo no ta disponé di e datonan akí, nos ta konsehá bo pa kuminsá pidi esakinan serka (tur) bo empleadonan. Den kaso ku un empleado no tin un number di CRIB, e por pidi esaki serka Belastingdienst CN.
Medidanan di protekshon adishonal
Desde promé di yanüari 2021 tin medidanan adishonal pa protehá empleadonan na estado òf ku a kaba duna lus.
Por ehèmpel no por obligá un empleado pa traha entre 00.00 or i 06.00 or durante su embaraso. Tambe durante nuebe luna despues di su parto e tin derechi riba ferlòf pa pòmp lechi i duna kuminda bou di ora di trabou. Bo trahadó mester informá bo di antemano si e ta bai hasi uzo di esaki. E tin derechi riba esaki maksimal un kuart di su oranan di trabou diario.
Mas informashon tokante bo situashon personal? Tuma kontakto ku nos.


text:
Ultimamente clientenan di SETAR por experiencia cu ta haya mensahenan straño via WhatsApp y/of SMS di un persona desconoci, un persona den bo lista di contacto of un compania. E mensahenan aki sa bin na varios idioma incluyendo Papiamento.
SETAR ta pidi su clientenan pa ta alerta riba e tipo di mensahenan aki. Importante ta pa no chat, ni provee ningun tipo di informacion of click riba linknan. Den caso di WhatsApp bo por block & raporta e number.
Tene na cuenta cu companianan legitimo no lo pidibo bo informacion personal of informacion di bo cuentanan via mensahenan di texto. Si bo ta kere e mensahe por ta real, tuma contacto cu e compania indica. Asina aki bo ta evita di bira victima di scammers cu ta purba horta bo informacion personal.


text:
Registrashon pa transporte pa skol aña eskolar 2022 – 2023
Publiká riba 12 Yüni 2022
WILLEMSTAD – Gobièrnu ta partisipá ku entrante djaluna 20 di yüni 2022 Lokèt di Pèmit ta kuminsá ku registrashon pa bini na remarke pa transporte gratis pa skol pa aña eskolar 2022-2023. Por inskribí e yu(nan) ku mester hasi uso di transporte pa skol na Lokèt di Pèrmit banda di Subway Saliña. Esnan ku ta outorisá pa registrá e yu pa transporte pa skol ta e mayor òf e tutor òf un fundashon (stichting).
Teniendo kuenta ku mester evitá aglomerashon i mantené distansha sosial konforme e protokòl “Gobiernu di Kòrsou”, Lokèt di Pèrmit ta introdusí 2 forma pa registrá.
- Ta urgí mayor/tutor pa hasi uso di e fasilidat di mail. Mayor/tutor por manda un email ku e dokumentonan bálido i kompleto na transporte.vl@gobiernu.cw. Na momentu ku risibí e petishon via di mail, mayor/tutor ta risibí un kontesta via di mail konfirmando e petishon. Ta pidi pa manda tur dokumento den formato pdf òf jpg. Den kaso ku e dokumentonan no ta kompleto òf korekto mayor/tutor lo risibí un mail pa koregí esaki.
- Den kaso ku no por manda un mail por pasa personalmente di djaluna pa djaweps entre 8’or pa 3’or i riba djabièrnè entre 8’or pa 12’or. Ta bon pa tene na kuenta ku mayor/tutor mester para pafó di edifisio siguiendo instrukshon di e funshonario di seguridat. Den sala di espera mayor/tutor mester sigui instrukshon di e funshonario ku ta guia e proseso.
Pa hasi petishon mayor/tutor mester presentá ku e dokumentonan nesesario ku ta entre otro un karta di inskripshon firmá i ku stèmpel di e skol, sédula di e yu òf su karchi di SVB, prueba di entrada di mama i tata òf tutor, buki di famia òf trouwboek òf ‘uittreksel’ di Kranshi (NAf. 10.00).
Solamente petishon di kua e dokumentonan ta korekto i kompleto ta keda prosesá. Ta importante pa e mayor/tutor duna su email i number di telefòn pa por komuniká kuné ora e desishon ta kla.
Pa mas informashon tokante e dokumentonan nesesario por tuma kontakto ku Lokèt di Pèrmit, departamentu di Intake na telefòn 434-1691 òf email transporte.vl@gobiernu.cw.
—
Sr. S. van Heydoorn
Minister van Onderwijs, Wetenschap, Cultuur en Sport


text: Lo ta esun mas grandi kontra esun mihó i e no ta bira muchu mas mihó òf eksitante. E super strea mas grandi di bòkseo, Floyd “Money” Mayweather i e strea mas resien di bòkseo, kampion mundial WBC Welterweight “Vicious” Victor Ortiz, lo alinea nan super poder ora nan topa den “Poder Estelar: Mayweather kontra Ortiz”. E mega pelea lo tuma lugá djasabra 17 di sèptèmber na MGM Grand Las Vegas i lo ta produsí i distribuí live pa HBO Pay-Per-View kuminsando 9:00 pm orario lokal di Kòrsou. Poder Estelar promoshona pa Mayweather Promotions i Golden Boy Promotions ta kai den e wikènt di Dia di Independensia Mehikano i ta wòrdu konsiderá komo e mihó evento di bòkseo pa aña 2011.


text:
WILLEMSTAD — Dianan pa e kampionato internashonal di taekwondo titulá TK-5 Curaçao 2015 ta aserkando. Diferente paisnan lo bin Curaçao pa asina hiba un bataya pa mira ken lo bai ta e kampion di TK-5 Curaçao 2015.
TK 5 ta un kompetensia internashonal ku paisnan ta kompetiendo kontra otro den forma di ekipo kontra ekipo. E kompetensia aki ta wòrdu tene bou di e hóben nan ku ta wòrdu kategorisá komo senior. Senior ta hóbennan di 18 aña pa ariba. Nos aki na Curaçao a disidí pa tene e kompetensia aki bou di e atletanan ku ta wòrdu kategorisá komo infantil. Infantil ta e atletanan di 9 pa 11 aña. Esaki a hasi e kompetensia TK 5 Curaçao bira hopi mas interesante pa diferente pais debí ku nan no tin e tipo di kompetensia nan aki bou e atletanan ku ta wòrdu kategorisá komo infantil.
E aña aki nos a haña petishon di e paisnan pa nos organisá e kompetensia aki bou di e kategoria di junior tambe. Despues di a sinta den nos propio seno i evaluá e petishon, nos a yega na e disishon pa organisá e kompetensia di TK 5 Curaçao 2015 pa e kategorianan di infantil i junior manera e pais nan a pidi. Pero esei a pone ku nos por a tuma solamente 2 pais so mas huntu ku Curaçao debí ku sino e programa di dia lo bira muchu largu.
Kada pais lo bini ku nan 5 mihó atletanan (infantil i junior) pa mira si nan por logra sali kampion e aña aki. Na aña 2014 Curaçao a sa di Sali kampion.
E atletanan infantil di Curaçao ku ta bou di e entrenamentu di Gilson Lourens i e atletanan junior ku ta bou di entrenamentu di Audy Muller ta trahando hopi duru pa nan por logra e promé lugá kontra di e paisnan ku ta bini e aña aki. Aruba i Sürnam a manda mensahe bon kla ku kada unu ta trahando hopi duru.
E team di infantil di Curaçao ta konsistí di, Earthson Thode, Rahim Antonio, Nasser Lahham, Yizar Anthony, Reangel de Windt i Loverson Plaisimond i e taem di junior konsistí di Samuel St. Aubin, Juan Felipe Diaz, Yael Wolf, Theodore Heiliger i Jeancloude Crispulo
E team infantil di Aruba ta konsistí di Damon Delamore, Joshua Klaber, Jahmani Eisden i Rasheed Lowe I e junior ta konsistí di Hakeem Lowe, Zahyon Klaber, Jourde Klaber, Justin Arrindell I Jayvan Jansen
E team di Sürnam tambe lo bini tánkatan pa buska e titulo di kampion.
Nos kier a pidi e pueblo di Curaçao pa bin apoyá nos atletanan di 9 pa 11 i 15 pa 17 aña. E apoyo ta hopi importante pa nos atletanan.
E kampionato lo tuma lugá na International school, dia 28 di novèmber 2015 di 4or pa 9or p.m.
Karchinan ta optenibel, 5278018, 5127374, 6717225 i tambe serka e skolnan di Taekwondo aki na Curaçao


text:
Bo sosten ta bon biní
Ultimo notisia i aktualidat resien
lesa último notisia riba nos blòg
Blog
Unkobon t’ei pa bo, nos blòg regularmente ta wòrdu renová pa tenebo komo konsumidó
na altura di problema i temanan di mas importante
Diskubri entre otro nos komparashon di prèis i tuma nota di tur e otro proyekto ku nos ta lucha p’e
General
Komo parti di publisidat integral, Unkobon ta informá via e.o. internet, entrevista na radio & televishon, relato di prensa tokante tópikonan importante pa konsumidó.
Buletin
Miembronan di Unkobon regularmente ta risibí un buletin via e-mail den kua nan ta wòrdu informá di e aktividatnan mas importante di Unkobon.
Ekonomisá
Bo por ekonomisá riba gastunan mensual Kompará e prèisnan di bo kompra diario riba nos lista di komparashon di prèis òf lesa kon spar riba gastu di koriente i awa
Relato di prensa
Komo parti di publisidat integral, Unkobon ta informá via e.o. internet, entrevista na radio & televishon, relato di prensa tokante tópikonan importante pa konsumidó.
Kaso hudisial
Un soshal minimo realístikamente fihá ta e fundeshi riba kual e maneho pa e lucha kontra pobresa ta konstruí. Tantu Eerste Kamer komo Tweede Kamer a pidi den aña 2016 pa fiha un minimo soshal pa e islanan BES (Boneiru, St.Eustatius i Saba) basá riba e kosto minimal di kosto di bida. Esaki ainda no a tuma lugá. Ku un kaso den korte Unkobon kier forsa esaki.
Wak nos riba Media Soshal
Bo sosten ta importante
Yena aki bo datonan y registrá bo mes. Solamente $15 pa aña,


text:
Tur Mucha di Aruba ta cordialmente invita pa Bin Pasa Pret cu Rotaract
Oranjestad- Dia 16 di november Rotaract Club of Aruba lo ta organizando e di 6 edicion di e feria tan gusta “Pasa Pret cu Rotaract” na Club Caiquetio. Un evento completamente gratis cu diferente actividadnan pa mucha y mayornan pasa un atardi dibertido. E feria di Pasa Pret cu Rotaract ta wordo organisa desde 2014 den conexion cu e dia International di proclamacion di e Derechonan di Mucha. Celebra mundialmente dia 20 di november, e derechonan di mucha ta stipula cu tur mucha tin derecho riba bida, salud, educacion, pa hunga, riba bida familiar, di ser proteha for di violencia, no wordo discrimina, y pa nan opinion wordo scucha. Ta pa e motibo aki Rotaract Club of Aruba a wordo inspira pa organisa un feria unda tur mucha di Aruba por bin eherce nan derecho di hunga hunto cu nan famia, amiguito y amiguitanan. E aña aki e feria lo ta un bes mas na Club Caiquetio cuminsando for di 12’or di merdia te cu 5’or di atardi. Lo bai tin diferente wega manera: Careda di Bulamento den Saco, Careda di Douw, Baseball pitching, Bowling, Huki di Arte, Face painting, Photobooth, Careda cu Cuchara y mucho mas. Alabes, cada mucha ta haya e oportunidad pa busca un regalito den grabbelton despues cu nan caba di hunga tur e weganan. Banda di tur e weganan lo bai tin Bouncy House, grupo di baile, y musica di DJ’s. E biaha aki ta pidi tur mucha pa bin cu nan kleurplaat di Pasa Pret cu Rotaract pa asina nan por ricibi un ticket na e Huki di Arte dia di e evento pa drenta e rifa pa por gana un bunita premio durante e transcurso di e evento. Por download esaki for di e potret of por manda Rotaract Club of Aruba un mensahe riba nan pagina di Facebook. Rotaract Club of Aruba kier gradici sponsornan cu sigur ta haci’e posibel pa tin un evento di calidad pero gratis: De Wit & Van Dorp Stores, Forensys y FMSA. Alabes mester gradici Mi Mami Group y The Simpler The Better Party Decorations pa nan colaboracion durante e evento aki. Nos ta invita tur mami cu papi, oma cu opa, tanchi cu tio pa bin pasa un dia dushi cu e chikitonan. No lubida di print y trece e pintura di Pasa Pret cu Rotaract na e evento. Pa mas informacion, Like y Follow e pagina di Facebook y Instagram di Rotaract Club of Aruba of klik cu bo ta interesa riba e pagina di e evento “Pasa Pret cu Rotaract” riba Facebook.


text:
ORANJESTAD – Na lugá ku e doño anterior di e refineria – kompania di zeta Valero – limpia e asbèst manera a palabrá, awor, riba nan mes tereno, rápidamente ta ampliá e lugá di basha sushi ilegalmente ku kònteinernan yen di material ku ta kontené asbèst i otro sushi industrial. Ounke ainda ta ilegal, ni gobièrnu ni hustisia no ta intervení.
Minister di Medio ambiente Mike de Meza a primintí ku e lo tene e doño anterior Valero na su palabra ku e lo limpia e asbèst. Vise presidente Martin Parrish di e kompania merikano a primintí ku nan lo a solushoná e asuntu. Pasobra e tiramentu di asfalt na e landfill di e refineria ta ilegal. Esei gobièrnu tambe ta rekonosé; nunka no a duna un pèrmit pa esaki.
Un reportahe di vidio di Sharina Henriquez
Seru di asbèst
Ku hopi spantu e habitantenan di e bario pegá Lago Heights – ku na 2005 ta hañ’é ku bashamentu di sushi – ta mira ku ya tin simannan largu ku ta basha mas asbèst. Ta nan mes a ripará despues, ku di repente nan a mira hòmber bistí na trahe protektor blanku ta traha riba e seru di asbèst.
Promé nan a kere ku ta limpia nan a bin limpia e sushi. Pero rápidamente e habitantenan pa nan spantu a mira ku ta mas sushi a bin basha aseka i ku e seru di sushi a bira mas haltu. Te awe no a informá e habitantenan. E servisionan di gobièrnu tampoko no tabata na altura. Esaki a sosodé numa te ora ku un habitante, Jaap de Vries, a informá nan tokante di e asuntu.
Asina por ehèmpel e Servisio di Inspekshon Tékniko (DTI) no tabata sa nada miéntras ku segun e Reglamentu di Asbèst, ku nan mester supervisá, ta prohibí pa sin pèrmit di minister di Hustisia òf un ámtenar ku el a designá kita òf limpia asbèst.
50 kònteiner di asbèst
De Vries ta manda un karta pa minister di Hustisia Arthur Dowers pa para e bashamentu di asbèst mésora, pero te awe e no a haña un reakshon. Entre tantu DTI a bai wak i nan a yega na e konklushon ku en bèrdat ainda ta dùmp asbèst. Nan tampoko no ta aktua i solamente ta konstatá ku tin ku dera ’50 kònteiner di asbèst’ ainda.
E kònteinernan di asbèst ei, tur no tabata tapá i a para ei añanan largu, ku entre otro mas material ku ta kontené asbèst di 2012 ora ku Valero tabata basha kas bashí abou.
Lesa aki e di dos parti tokante asbèst, e historia di famia De Vries : ‘Biba kaminda ta tira asbèst’.
Outor Sharina Henriquez


text:
KRALENDIJK — Awe mainta tabatin un aktividat kaminda por a hasi tèst di diferente kos, relashoná ku dia internashonal di nir. Un reportero di Radio Live 99.9 FM tabata na e sitio na entrada prinsipal di Fundashon Mariadal kaminda por a hasi tèst i risibí diferente informashon relashoná ku salu di hende.
A kontrolá suku, peso, preshon i tabatin un dietista presente kende na su turno a duna informashon relashoná ku resultado di kada tèst e mainta. E ta konsehá esnan ku nan resultado ta rekerí atenshon, kon pa atendé ku e situashon. Nos a papia ku Merredith Sambo “Teamcoordinator Dialyse”.
El a menshoná ku e situashon na Boneiru ta alarmante. ”E kantidat di hende ku problema ku nir ta oumentá. Hopi hende ta pendiente pa kuminsá dialisá. E bon ta ku por dialisá na Boneiru loke sigur ta ménos molèster kompará ku den pasado, ku mester a bai Kòrsou. E oumentu di pashènt ta indikashon di mal nutrishon. Kuminda salú ta kostoso loke ta pone e hende kome kos di ménos kalidat i ku tur e konsekuensia. Kisas ta bon pa gobièrnu tuma nota i hasi posibel pa un preis mas abou pa e suidadano kome mas salu posibel. Otro kos hopi hende no ta move, loke ta kousa di problema ku nir. Hopi importante pa praktiká deporte i no nesesariamente un “Gym”, sinembargo kanamentu i landa ta yuda hopi pa un bida salu. Kisas por bin ku un sekshon di obligashon pa e trahadó praktiká un deporte, loke ta na bienestar di e kompania, kaminda ménos empleado ta bira malu i no por ta na trabou,” Sambo “Teamcoordinator Dialyse” a konta.


text:
Aruba lo tin su prome minister presidente femenino?
Aruba pronto lo tin su prome minister presidente femenino? Nos Reino a conoce varios minister presidente femenino. E gran mayoria di minister presidente femenino tabata lider di Antiyas Hulandes. Tin indicacion ta mustra cu awo Aruba pronto tambe lo bay tin un hende muhe como minister presidente.
Prome cu e resultadonan di tur urna electoral a drenta, ya lider di partido MEP, Evelyn Wever-Croes a laga sa cu lo traha mas lihe posibel pa e gobierno cambia pa asina tambe preveni un proceso largo (manera na Hulanda) cu lo prolonga un gobierno demisionario di signatura AVP.
Antiyas Hulandes y Sint Maarten
Nos Reino a conoce varios minister presidente femenino. E gran mayoria di minister presidente femenino tabata lider di Antiyas Hulandes. Sint Maarten a conoce un minister president femenino den persona di Sarah Wescot-Williams. Señora Wescot-Williams tabata e prome minister president di Sint Maarten despues di e restructuracion di Antiyas na 2010.
Sint Eustatius, Saba of Boneiro no a wordo lidera pa un persona femenino prome of despues di 10 di oktober 2010. Hulanda te ainda tampoco a conoce un minister presidente femenino.
Ta prome biaha?
Prome cu 1986, ora cu Aruba tabata forma parti di Antiyas Hulandes, oficialmente Aruba a wordo lidera pa mas cu un minister presidente femenino. Pa ser exacto, Antiyas Hulandes a conoce 5 minister presidente femenino den ultimo 40 aña.
- Lucina da Costa Gomez-Matheeuws (1927) augustus 1977 NVP / PNP
- Maria Liberia-Peters (1941) 1984-1986 NVP / PNP
- Maria Liberia-Peters (2x) (1941) 1988-1993 NVP / PNP
- Suzy Camelia-Römer (1959) (1x) november - december 1993 NVP / PNP
- Suzy Camelia-Römer (1959) (2x) 1998-1999 NVP / PNP
- Mirna Louisa-Godett (1954) 2003-2004 FOL
- Emily de Jongh-Elhage (1946) 2006 - 10 oktober 2010 PAR
E luga sosial di e hendemuhe tin ku keda fortifika mientrastantu tiki tiki sosiedat lo tin ku kustuma ku e aktitut di e hendemuhe lo kambia mas i mas den futuro pa desaroya su persona, su balor propio.” – Lucinda Da Costa Gomez (1929-2017) fuente: Triunfo di Sablika
Emily de Jongh-Elhage tabata e ultimo minister presidente di Antiyas Hulandes. Desde cu Corsou a haya su status aparte na 10/10/10, Corsou no a conoce un ser femenino como minister presidente.
AVP den oposicion, MEP den gobierno
E resultado di Aruba su eleccion parlamentario diabierna ultimo a mustra cu pa di 3 eleccion consecutivo partido AVP ta esun di mas grandi, a pesar di a perde 4 asiento. Declaracionnan haci e mesun anochi a mustra cu partido AVP lo opta pa drenta oposicion y cu Mike Eman lo retira como lider di AVP. Tambe a sali na cla cu partido AVP no lo kier a traha cu partido POR den un gobierno.
Consecuentemente, e siguiente partido cu ta bin na remarca pa forma un gobierno lo ta MEP, y e unico manera pa sera un mayoria lo ta cu ayudo di POR. Pa mas stabilidad y un mayoria berdadero den voto, lo por considera añadi ReD na e formacion. Esaki pa preveni e situacion di un Mayoria Ficticio (lesa Asiento 22 | S01E04).
Un minister presidente femenino pa Aruba
Ta custumber cu e partido cu tin e inicitativa den e formacion ta nombra e minister presidente. Mirando cu MEP su lider ta den persona di un hende muhe, Evelyn Wever-Croes, nos lo por deduci cu Aruba probablemente lo por oficialmente yega na tin su prome minister presidente femenino, desde cu Aruba a bira 'baas den nos mes cas' na 1986.
Expresionnan haci den e articulo aki no necesariamente ta refleha opinion di ArenaPoliti.co


text:
St Maarten: Diabierna den oranan di 5’or di mainta riba 27 di augustus 2021 na e central di Polis a ricibi un yamada cu un curpa tawata drif den lama na Great Bay Beach banda di e pier di Walter Plants na Phillipsburg.
Autoridad nan mesora e presenta na e sitio. Na yegada autoridad nan a wordo informa cu e curpa a wordo saca door di e persona nan cu tawata presente na Great Bay Beach y tawata den proseso di CPR.
Na yegada personal di ambulance a constata cu no por haci nada mas debi cu e lo tabatin basta rato den awa. Abase di invistigation nan policial autoridad nan por a conclui cu e persona a hoga y no tin ningun motibo pa sigui investiga e caso aki.
Cuerpo policial di Sint Maarten a expres
sa nan profundo condolensia nane famia nan y amigo nan di e fayesido!


text:
Neon
Neon ta e elemento kímiko ku tin e símbolo Ne i e number atomiko 10. Aunke un elemento hopi komun den universo, e ta hopi skars aki na tera. Un gas nobel sin kolo ni holo bou di standartnan normal, neon ta tuna un kolo korá-oraño distinkto ora e wordu husá den tubonan di diskarga, lusnan di neon anto borchinan di propaganda. E ta komersialmente ekstrai for di airu, den kua e ta haña na tiki.
Neon a wordu deskubri na 1898 pa William Ramsay i Morris Travers, kasi na mesun momento ku a deskubri e elementonan xenon en krypton. Neon ta un palabra griego ku ta nifika "nobo".


text:
Minister di Finansa a ricibi Cuenta Anual di Pais Aruba pa 2018 A cumpli cu norma di LAFT
Minister di Finansa a ricibi Cuenta Anual di Pais Aruba pa 2018 A cumpli cu norma di LAFT
ORANJESTAD – E siman aki Minister di Finansa a ricibi e Cuenta Anual di Pais Aruba pa 2018 for di Director di Departamento di Finansa.
A cumpli cu norma di LAFT
Den e Cuenta Anual por mira cu e deficit pa 2018 a keda na 2,1% cual ta 119,4 miyon florin. Cu e resultado aki Gobierno a cumpli cu e norma di deficit pa 2018, den sentido cu a keda bou di e deficit di 2,4% realisa den 2017. Na momento cu a bira bisto cu Aruba, pa motibo fuera di alcanse di e Gobierno nobo, no lo por bay cumpli cu e norma di deficit di 0,5% pa 2018 manera stipula den Ley di LAFT, a keda acorda cu lo keda na un deficit mas abou cu esun di 2017. Gobierno a percura pa baha su deficit y a keda na 2,1% pa 2018, cumpliendo asina cu e acuerdo.
Crecemento di debe ta menos
Den 2018 e debe a keda na 4299,3 miyon florin cu ta un subida di 102,1 miyon florin compara cu e 4197,2 miyon florin den 2017. E subida den debe ta conoce un stabilisacion ya cu e debt/gdp den 2018 a keda na 75% compara cu 76,7% den 2017. Un trend cu a sigui tambe den 2019.
ARA y CAFT mester duna nan opinion
Awor e Cuenta Anual lo wordo manda pa Controlaria General (ARA) pa asina nan por haci nan investigacion. CAFT tambe ta ricibi e Cuenta Anual pa asina duna nan opinion. Asina cu e instancianan aki keda cla, e Cuenta Anual por bay Parlamento di Aruba pa su tratamento y pa stipula e saldo pa 2018.


text:
Biggy Boy Forever concert despues di 2 aña!
AUA// Despues di 2 aña porfin e dia cu mas bo a warda riba dje lo bira un realidad. Un anochi di Nostalgia y hopi Recuerdo…no 1 anochi so, pero awor nos lo tin un di 2 anochi pa esnan cu no a hanja un chance pa hanja nan ticket. Nos lo can
ta hunto y recorda nos dianan cu headphone na scol y anochi nan riba msn sin por drumi. Sera den bo camber y yora den scondi ta lucha pa amor perdi. Dianan cu nunca mas lo bolbe bek, pero awe bo ta fuerte y bo ta ni regret. Imaginabo si bo mester a biba e momento nan mas profundo di curason sin cu e Muziek a compañabo.
Dia 25 y 26 di maart lo bo bai bek den tempo y Recorda un di e miho etapanan di bo bida. Musica ta arte, Pero no solamente arte..Musica ta sentimiento berdadero di un hoben curason kibra. Pa esun nan cu tin nan ticket of mesa di 2020, nos lo topa Maart 25. Pa esnan cu NO a logra cumpra nan ticket, esaki nan lo ta obtenibel pronto pa e show di Maart 26. BIGGY BOY FOREVER 25 & 26 di Maart @ Renaissance Convention Center…CONFIRMA! (Fuente: Facebook di Jeon).


text:
Riba 14 di yüni 2021, gabinete Pisas II a hurá. Den e kuadro aki señor mr. drs. Javier Silvania a asumí e enkargo di Minister di Finansa i ta ser asistí pa un ekipo di konsehero enkabesá pa señora Jeannitza Felix Msc.
Pa optimalisá funshonamentu di e ekípo di Ministerio di Finansa, ta nesesario pa bini algun kambio den e tim di Minsterio di Finansa. Den e kuadro aki, Ministerio di Desaroyo Ekonómiko lo pone un miembro di su personal disponibel na Ministerio di Finansa pa medio di interkambio di personal, asina yamá ‘swap’, kaminda e Sekretario General (SG) di Ministerio di Finansa lo bai Ministerio di Desaroyo Ekonómiko. Minister di Finansa, mr. drs. Javier Silvania, kier yama danki na e aktual SG di Ministerio di Finansa, señora drs. Ersilia de Lannooy, pa e trabou ku e a hasi den pasado pa Ministerio di Finansa.”Nos ta desea señora de Lannooy masha éksito ku e paso nobo aki den su karera. Nos ta spera ku di e forma aki e por duna aún mas balor agregá na Pais Kòrsou”.


text:
MERKA — Awe, un dia promé ku e mega-pelea entre Floyd Mayweather i Manny Pacquiao tin e pesahe ofisial pa e pelea. Esaki lo tuma lugá na e mes un lokalidat kaminda e pelea ta tuma lugá, esta MGM Grand Arena I ta plania pa 6’or di atardi ora lokal di Kòrsou i bo por mira esaki aki.
Huntu ku e pesahe ofisial tambe lo bo por mira algun dokumentario riba ambos bòksdó ku e kanalnan di televishon Showtime i HBO a produsí. E dokumentario di Showtime ta basa riba Floyd Mayweather i ta parti den kuater episodio. Te ainda tres episodio so a keda publiká, manera e di kuater keda publiká e lo keda añadí na e paginá aki. HBO di otro banda a traha un dokumentario basa riba Manny Pacquiao.
Pesahe ofisial pa e pelea
Inside Mayweather vs. Pacquiao (Showtime) promé episodio
Inside Mayweather vs. Pacquiao (Showtime) di dos episodio
Inside Mayweather vs. Pacquiao (Showtime) di tres episodio
Mayweather/Pacquiao: At Last (HBO)


text:
Minister President Evelyn Wever – Croes GOBIERNO A REUNI CU SINDICATONAN SIMAR, SEPPA, SADA, SPA y TOPA
Minister President Evelyn Wever – Croes
GOBIERNO A REUNI CU SINDICATONAN SIMAR, SEPPA, SADA, SPA y TOPA
Diahuebs 14 di juli, Minister President Evelyn Wever-Croes, Minister di Husticia Rocco Tjon y Minister di Enseñansa Endy Croes a reuni cu miembronan di sindicato SIMAR, SEPPA, SADA, SPA y TOPA.
Minister President a splica cu Gobierno ta na mesa cu Hulanda ainda riba e pago di 5%. Hulanda a indica cu no ta di acuerdo pa Aruba paga e 5% pasobra Aruba lo no ta cumpliendo cu tur condicion. Mas especifico, e ley di Wever-Croes-Norm, e LNT. Esey tabata un condicion adicional di Hulanda pa por paga e 5%.
Gobierno a entrega e concepto di ley segun instruccion di Conseho di Minister di Reino.
Parlamento a trece algun cambio den e ley y awor Hulanda ta bisa cu pa e motibo ey, Aruba no a cumpli y cu no por paga e 5%. Gobierno di Aruba no ta di acuerdo cu esaki, y ta den dialogo cu Hulanda pa resolve e punto aki.
Minister President kier a informa sindicatonan cu Gobierno a prepara pa e pago pero kier sali afo cu Hulanda prome. P’esey awor ainda no por duna garantia. Di e parti di sindicatonan a trece padilanti cu e 5% aki ta necesario pa e miembronan. Minister President ta comparti e opinion ey.
Aruba ta pasando den momentonan dificil debi na e efectonan di e pandemia y e crisis social economico causa pa e guera na Ukraina. Costo di bida a aumenta y Gobierno ta sinti cu no por keda sin paga e 5% mas. Minister President a sigura sindicatonan cu nan lucha pa e 5% ta prioridad di Gobierno. Y a pidi sindicatonan keda pendiente pa e reunionnan entre Aruba y Hulanda den e siguiente dianan.


text:
Guillfred Besaril a nace na Aruba riba 9 di Januari 1974. Su persona ta di districto di Savaneta.
Señor Besaril, danki pa e oportunidad di por hiba un combersashon cu bo persona. Despues di MAVO via John Wesley College y HAVO na Colegio Arubano, bo a dicidi di drenta nos Cuerpo Policial. Kiko a motiva bo persona pa bira Polis?
~ Sinceramente, nunca mi no a pensa na bira Polis. Nos tabata un grupo di 4 amigo na Colegio y un di nos tabata kier bai Hulanda pa studia pa Inspector di Polis. Pero prome e kier a hasi e estudio na Aruba mes pa e por experiencia pa su mes kiko e trabou ta encera y si di berdad e kier bai Hulanda pa hasi e estudio aki. E no tabata kier a bai hasi e testnan su so y como bon amigo nos a dicidi na compañe. Ironia di bida, fin di November 1993, mi a ricibi un yamada di señor Pedro “Shon Pe” Krozendijk pa presenta na Warda di Playa diaranson 1 di December 1993. Mi a cuminsa na December pa un luna den departamento di Rijbewijzen di Cuerpo Policial y dia 4 di Januari 1994 mi a inicia cu e estudio pa Agente Policial. Ami, e unico di e 4 amigonan. Bida por ta masha straño, pero esaki tabata mi destino.
Kiko bo por conta nos di bo experiencia den nos Cuerpo Policial?
~ Semper lo mi ta gradecido na e organisacion policial Arubano. E la brinda un oportunidad bunita na desaroya mi mes riba diferente tereno. Di Polis uniforma, Recherche te na Lider Sindical. E organisacion ta uno dinamico y multifacetico. E no ta ambito facil pa labora aden, paso banda di ta traha na combati criminalidad, cuerpo policial ta un organisacion di mas di 500 agente policial pues mas di 500 individuo cu opinion propio. “All-in-All” un bunita experiencia cu a preparami ampliamente pa e retonan cu mi por encontra den mi funciona actual.
Na aña 1999 bo a bin Hulanda pa sigui bo estudio den Opleidingskunde (Bachelor in Training & Human Development). Kiko ta e motibo cu bo a dicidi di segui e studio aki?
~ Na December di 1998 mi a solicita pa e funcion di director di Academia Policial Arubano. E posicion tabata habri di for di 1997 y niun hende no a solicita pa e funcion. Mi a mira esaki como un oportunidad pa studia y amplia mi conocimento pa despues sigui duna mi contribucion den e parti formacion di mi coleganan di Cuerpo Policial. E parti aki nunca a materialisa pa motibo cu na 2001 a ehecuta un reorganisacion den cual a elimina e funcion di director mane cu e tabata na momento cu mi a solicita pe y na su luga a bin un funcion nobo di Enseñansa y Innovacion na un nivel academico.
Di aña 2009 te cu 2013 bo tabata e presidente di Sindicato di Polis Arubano. Kiko bo por conta nos di e tempo nan ey?
~ Despues cu mi a regresa di Hulanda mi a ripara cu danki na e reorganisacion di 2001 no solamente mi persona sino varios colega a sali menos privilegia cu otronan. promocionnan diripente a bira “Ahuste” pa uno si, pero pa e otro e la keda “promocion” conforme e sistema bieuw. Pues e periodo di 2001 pa 2006 lo bai den historia di nos Cuerpo Policial como e periodo “di Midi cu 2 Midi”. Mi ta un hende husto, cu semper a aplica e regla cu si algo ta conta pa un, pues e ta conta pa tur! Mi a lucha y uza tur posibilidad huridico pero na final a realisa cu si bo no ta uni, bo no tin forsa. Cu e pensamento aki mi a pone mi disponibel pa lidera e Sindicato pa Polis cu na 2011 a logra formalisa e reorganisacion cu a cuminsa na 2001. No ta tur hende a recupera loke a bai perdi den 10 aña, pero mi ta satisfecho como profesional cu tambe a sinti e mal ehecucion di e reorganisacion aki (te den cuero), cu nos a logra e mihor pakete posibel pa un y tur.
Despues di presidente di Sindicato di Polis Arubano bo a dicidi na aña 2013 di bai den politica na Aruba. Kiko ta e motibo pa drenta politica y pa kiko Movimiento Electoral di Pueblo (MEP)?
~ Mescos cu mi carrera policial, nunca mi no a pensa cu lo mi nifica algo den Politica Arubano. Pero mi esfuerzonan como lider sindical den polis a pone mi realisa cu no ta solamente den Cuerpo Policial tin un desigualdad. Aparato gubernamental Arubano y mercado laboral general no a conoce e adelantonan necesario pa por enfrenta e retonan profesional di actualidad y di futuro. Ademas mi tabata di humilde opinion cu e aparato hudicial en general tabata wordo maneha mucho for di theoria y/of for di un oficina. Cu un falta grandi di e practica. Pa esnan cu ta bisti un uniform pa bai un trabou, tin un realidad cu nan mester deal cune, dia aden dia afo. Un realidad cu buki so no ta yudabo cune. Na mes momento cu tin un theoria tin un realidad di caya cu ta grita bo! Y ta e aspecto aki mi a sinti cu nos gobernantenan ta falta hopi na dje; E experiencia di caya pa e ley y reglaran (theoria) bira realmente un respuesta riba e necesidad di prevencion, combatimento y rehabilitacion den ambito hudicial y cu tanto Pueblo ta sclama p’e.
~ Dicon Movimiento Electoral di Pueblo? Simpel; un líder sindical ta un social democrata y enbista di e cambionan di cara den e partido, mi a considere un tremendo momento como hoben profesional, pa drena e partido social democrata y duna mi aporte y sigui sirbí mi pais travez di Politica.
Señor Besaril ariba 20 di november 2017 bo a bira Minister Plenipotenciario na Den Haag. Kiko bo por conta nos di e funcion aki?
~ Despues di e resultado di 2017, una bez cu MEP a drenta coalicion cu POR y RED pa Goberna Pais Aruba pa e proximo 4 aña nan, mi a fiha como meta personal na demostra na comunidad Arubano cu mi tin e capacidad na carga responsabilidad. E funcion di Minister na Den Haag a duna mi e oportunidad aki y mucho mas enbista di loke nos a pasa aden como Gobierno recientemente a raiz di e Pandemia cu a manifesta su mes na 2020.
Na cuminsamento di aña 2020 COVID-19 a bati na nos porta. Kiko ta bo experencia cu e virus aki y kiko ela nifica pa Arubahuis?
~ “Corona” ta un pandemia cu a pone no solamente Aruba, sino full mundo na rudia. Economianan e keda destrui y hogarnan a pasa y keto bai ta den hopi dolor a consecuencia di e virus aki. Nos manera di funciona como organisacion no tabata esun di mas optimal. Arubahuis a keda pega den tempo y for di e prome instante cu mi a asumi e responsabilidad como Minister na Hulanda, mi a hasi mi maximo esfuerzo pa trece e cambionan necsario pa duna e empleadonan di Arubahuis e lugar cu nan merece. Paso laga mi ta enfatico; e no ta nada facil pa sirbi bo Pais leu for di cas, leu for di famia y bo sernan keri! Si no tabata pa e pandemia nos lo a cuminsa funciona for di aña pasa conforme un structura nobo. Un structura mas adapta na e era di informacion den cual nos ta biba aden. Pero “No hay mal que por bien no venga”. Pa motibo di e ultimo desaroyonan, entre nan e binimento di entidad COHO por ehempel, e tardansa a ayuda nos na identifica algun sector mas den e organisacion cu mester wordo fortifica. Awe mi por bisa cu e pandemia a pone nos den un posicion di “Adapt or Die Trying” (adapta of perece) como Pais. E realidad di awendia no ta mescos cu e periodo “Pre-COVID” y nos mester uza e momento aki pa reinventa nos mes pa Aruba, no solamente Arubahuis, por sali un biaha mas padilanti.
Kiko ta bo deseonan pa nos Aubianonan aki na Hulanda, Aruba y na mundo pa e aña aki?
~ Mi lo zona poco mane un Dande, pero mi deseo di mas grandi ta pa nos stima otro mas como ruman. Den e Periodo “Post-COVID” nos mester uni pa por hiba nos Pais un biaha mas padilanti. Sea cu bo ta na Hulanda, Europa of na caulkier parti di Mundo, awor ta e ora pa bolbe bek cas pa hunto nos reconstrui nos Dushi Isla. Y awendia bo presencia no mester exclusivamente físico. Bo por tambe di forma virtual, atravez di diferente plataforma cibernetico, basta bo tin e disponibilidad pa duna Aruba un man. E caminda pa recuperacion, no ta tarea so di un Gobierno. E ta e destino di un Pais, su hendenan of esnan cu ta stime. P’esey mi ta termina e entrevista deseando tur Rubiano y esnan cu ta stima nos Dushi Isla, hopi amor y salud paso esakinan ta pilarnan riba cual nos lo bolle reconstrui nos Pais Aruba.
Señor Besaril, danki pa e oportunidad pa combersa cu bo. Ami, Roy Kelly di website Arubiano ta desea abo i bo famia un feliz aña 2021 cu hopi bendicion y salud.


text:
ORANJESTAD – Na momento cu Gabinete Mike Eman II ta evalua un proyecto, esaki ta wordo haci basa riba con, den e caso aki, por mehora e fluho di trafico. Pero tambe ta evalua kico e por nifica pa e ciudadanonan di Aruba, pa nan calidad di bida cu definitivamente ta mehora.
Den e ceremonia di dialuna mainta, unda a duna inicio oficial di e prome rotonde grandi di Watty Vos Boulevard na Cumana, Minister di Infrastructura Benny Sevinger a papia di e influencia positivo cu e dos proyectonan di infrastructura tin pa e habitantenan di Aruba. “Loke ta masha importante den tur e proyectonan menciona,” Sevinger a bisa, “ ta cu nan tin tres aspecto masha importante.” Uno ta e parti social, unda cu ta papia di algo cu ta encera algo mas cu un bunita caretera pa Aruba. E ta un proyecto cu ta mehora calidad di bida di e ciudadanonan den tur aspecto. Tur ciudadano di Aruba ta bay haci uzo di e Green Corridor y Watty Vos Boulevard, cualnan lo percura pa un miho fluho di e trafico. E rotonde artificial na Cumana ya caba a reduci e tempo cu automobilistanan ta keda pega den e area aki. “Ya caba aki e calidad di bida di nos ciudadanonan a bay padilanti.” Tin e aspecto economico cu lo wordo mehora, sigur e parti entre pariba y pabou di brug. E di tres aspecto, ta cu e cambio aki y creacion di Watty Vos Boulevard sigur lo percura pa un mehoracion den siguridad di trafico. Ambos ta bay trece siguridad den trafico, unda autonan cu pasa otro no ta bay confronta cu trafico contrario mas. Pero tambe e rotondenan cu a wordo construi den e ultimo añanan y verkeersplateau a contribui na siguridad den trafico.
Cu e cambionan den Infrastructura ta dunando resultado positivo ta demostra den e hecho cu ya caba Aruba ta mey-mey di aña y no tabatin accidente fatal. “Ban spera cu Aruba por yega fin di aña y no tin ningun fatalidad den trafico,” e mandatario a bisa, haciendo apelacion na tur automobilista pa maneha cu cautela respetando tur usuario di careteranan di Aruba.
Pa finalisa, el a resumi tur loke a wordo haci door di e Gobierno cu e ta forma parti di dje. “E Gobierno aki a traha hopi riba infrastructura. Nos a haci hopi den e ultimo 7 añanan, careteranan nobo, verkeersplateau, camindanan nobo, sistemanan di desague. Pero e trabou no a caba ainda. E trabou apenas a cuminsa, nos tin cu sigui lora manga di camisa pa sigui construi riba un miho porvenir pa nos ciudadanonan y futuro generacionnan. Aruba merece e cambionan pa un miho porvenir.”


text:
Sports
Home Sports
San Nicolas Taekwondo Center ta cla pa e di 8 Aruba Caribbean Cargo Taekwondo...
Master Eric Barry di San Nicolas Taekwondo Center hunto cu su coach Shaul Illidge a prepara nan team pa e di 8 Aruba Caribbean...
Brazil Taekwondo Stichting su team ta cla pa e di 8 Aruba Caribbean Cargo...
Diasabra awor dia 30 di September ta tuma luga e di 8 Aruba Caribbean Cargo Taekwondo Cup na Centro di Bario Brazil y e...
Brazil Taekwondo Stichting su team ta cla pa Las Vegas.
Brazil Taekwondo Stichting su team a dale duro den fin di siman na Grape Field. Awor nan ta preparando pa e President’s Cup cu ta...
Chiara Petrocchi lo ta abanderado pa Delegacion Arubano Aruba lo competi cu 11 atleta...
ORANJESTAD, Aruba: Comite Olimpico Aruba a tene un ceremonia di despedida pe delegacion Arubano cu lo ta representando e isla na e di 2...
Aruba Bank contento di por aporta na Feria Internacional Interpaso 2017
ORANJESTAD, Aruba: Den fin di siman a tuma luga e di 32 aniversario di e competencia di Feria Internacional Interpaso 2017. Hopi hende a...
Minister di Salud Publico, Cuido di Nos Grandinan y Deporte, Dr. Carlos “Alex” Schwengle...
ORANJESTAD, Aruba: Minister di Salud Publico, Cuido di Nos Grandinan y Deporte, Dr. Carlos “Alex” Schwengle a topa cu e Asociacion di Volleyball Aruba...


text:
En conexion cu e bishita di Pareha Real na november 2013 y specificamente pa e organisacion y ehecucion di e “Royal Jump up”, den cual Instituto Biba Saludabel y Activo, IBiSA a hunga un rol importante, algun empleado di IBiSA a ricibi un reconocimento special diabierna atardi riba Wilhelmina Park. Nos por corda cu e “Royal Jump up” a tuma lugar den Compleho Deportivo Guillermo Prospero Trinidad, e laman blauw di muchanan di Schoolnan Basico di Aruba den nan flannel blauw cu e Shoco dia 21 di November 2013. E reconocimento special aki pa medio di un ‘Medaya Conmemorativo’ a ser entrega door di Su Excelencia Gobernador di Aruba sr. Fredis Refunjol y Prome Minister mr. Mike Eman den nomber di Cas Real. Despues di e bishita Real na e parti Caribe Hulandes, Rey Willem Alexander y Reina Maxima a keda sumamente impresiona y contento cu e actividadnan cu a ser prepara pa nan durante nan bishita na Aruba aña pasa, pa cual motibo a selecta for di mas cu 500 boluntario, e cantidad di 77 persona pa duna un reconocimento special. E acto cu a tuma lugar riba Wilhelmina Park a encera un programa cu Kabinete di Gobernador di Aruba a prepara pa e ocasion. Despues di e yegada di Su Excelencia Gobernador Refunjol pa 5’or di atardi, a sigui cu un discurso elocuente di su excelencia sr. Gobernador, cu a repasa cada actividad y menciona e personanan cu a ricibi e reconocimento pa nan trabao. Despues a sigui cu e parti di entrega di e medayanan di reconocimento. E prome grupo pa ricibi esaki tabata e grupo di 80 militar di Cuerpo di Marina Real di Aruba. Siguientemente a parti e grupo di 77 ciudadano den dos. Y un parti a ricibi nan medaya for di sr. Gobernador Refunjol, mientras cu e otro parti a haya esaki for di Prome Minister sr. Eman. E grupo den cual e empleadonan di IBiSA tabata a ricibi nan medaya conmemorativo for di su Excelencia sr. Gobernador Refunjol. Esnan cu a ricibi e reconocimento special y cu a forma parti di e “Shoco Team” ta: Edgar Erasmus, Adeline Geerman, Sue-Ann de Leça-Leong, Monique van Embden, Patty Portier, Rodymar Geerman, Annemarie Proveyer-Groot, Esmeralda Schotman, Omar Harms, Giovanni Raghunath, Teiry Peñate, Angelique Thode, Richard Tromp, Zulema Dabian-Erasmus, Nathalie Maduro, Di-Angelo Schenker, Addonsito Croes, Giovanni Leocadia y Ericko Pieternella. Tur bao guia di sra. Margot Llomphart di Kabinet di Gobernador di Aruba. E atardi a conta cu un presentacion bunita di e grupo di baile di Alydia Wever y despues di e entrega di e ‘Medaya Conmemorativo’, a clausura cu e presentacion di e grupo Datapanik cu a deleita esnan presente musicalmente. Direktie y Personal di IBiSA ta felicita tur persona cu a yuda, no solamente esnan cu a ricibi e ‘Medaya Conmemorativo di Cas Real’, pero tur hende. Mas ainda esnan cu a yuda sin cu nan mes tabata tin oportunidad pa wak e Rey cu e Reina, den cual ta conta e mas di 100 boluntario cu a asisti e empleadonan di IBiSA den organisa, prepara y ehecuta e tremendo actividad di e “Royal Jump up” cu sigur ta keda den memoria y curason di Pareha Real.
Inscripcion a habri pae di 4er Aquathlon Escolar organisa pa IBiSA
November 21, 2017 0
IBiSA tambe ta check pa factornan di riesgo relaciona cu riñon
March 10, 2015 0


text:
“Awe ta un dia grandi pa nos” representante di Subway Tai-Foo Lee a cuminsa ta bisa diabierna ultimo. “Nos ta orguloso di por ofrece nos clientelanan desde awor e opcion di por tuma un sportsdrink popular Powerade na nos localidadnan.” Den e forma aki Subway conjuntamente cu Powerade a lansa nan aliansa. Desde awe en adelante Subway Aruba ta ofrece Powerade den 5 sabor cu ta Mountain Berry Blast, Orange, Lemon Lime, Grape y Fruit Punch den tur su localidadnan. Subway Aruba cu ta conosi pa promove movecion y un bida saludabel y pa ta e fastfood di mas saludabel rond mundo awor un biaha mas ta demostra cu esaki na momento di pensa riba tur esnan cu ta haci ejercisio como tambe conciente di un salud. Pa start e gran combenio aki cada pesona cu cumpra un salada combina cu un Powerade di su gusto lo ricibi un sportswatch COMPLETAMENTE GRATIS!! E sportswatch nan aki a bin den diferente color y asina bo por match bo outfit di train cada dia ademas cu bo por keda na altura di bo tempo mientras bo ta hasi ehercisio. E opcion di un salada di Subway cu un bebida di Powerade ta uno saludabel y ta perfecto pa bo curpa recupera rapido despues di movicion intensivo. Pues algo cu ta bon pa henter pueblo di Aruba. Powerade ta conoci di evita deshidracion y di saca lo maximo di bo forsa dor di bebe un Powerade prome, durante y despues di haci ehercicio. Durante cu bo ta haci ejersicio bo curpa ta perde diferente electrolytes cu ta esencial pa bo musculonan. Powerade cu su formula “ION 4 Advanced Electrolyte System” cu ta contene entre otro sodium, potassium, calcium y magnesium ta yuda e curpa recupera su electrolytesy asina yuda bo musculo recupera rapido. Combina cu un di e saladanan saludabel di Subway bo curpa ta haya e vitamina, proteina y energia importante nan rapido. Nos ta spera bo den nos tiendanan pa purba e delicioso saladanan cu nos ta ofrece. Subway su sugerencia ta, aunke cu esaki ta keda na discrecion di cada consumidor, pa tuma e combo hunto cu un delicioso yoghurt di YOPLAIT y asina aki digeri un lunch of dinner mas balansa. Purba nos producto di mas nobo ORIENTAL CHICKEN ariba bo salada y di e forma aki vario bo cumindanan di tur dia.
More Posts for Show: The Morning Show


text:
Federashon Tènis di Mesa Kòrsou & Fundashon Sentro di Rekreo Irene Moreno
Federashon Tènis di Mesa Kòrsou & Fundashon Sentro di Rekreo Irene Moreno ta uni forsa para organisa un kantidat di 3 evento pa rekòuda fondo pa hasi trabounan nesesario na e edifisio i tambe brinda un mihó infrastruktura pa e deporte di “Tenis di Mesa” na Kòrsou.
Nos federashon pa hopi tempu ta manehá i organisá tur detaye rondó di e deporte tènis di mesa mihó konosí komo “Ping Pong“, esaki ku su debido retonan.
Den kuadro di retonan presentá nos organisashonnan a yega na e punto ku mester tuma akshon pa mehorá e infrastruktura pa asina mehorá i avansé di e deporte. Ku esaki den menta a organisá un “week-end” pa deberti i rekoudá fondo.
COMEBACK, djabierne 3 di yüni 2022 bailable estilo “Comeback” ku Orkesta Sabor Original & Dj Achie.
FAMILYDAY & BACK TO THE 80’s, djasabra 4 di yüni 2022 bailable i hopi aktividat pa henter famia.
REFLECTION PARTY, djadumingu 5 di yüni 2022 bailable estilo “Reflection” ku IDENTITY Band & Dj Angelo Virginie.
INFORMASHON DI BENTA
Pa tur informashon tokante venta di karchi, hür di stènt i otro informashonan en general yama
599-9-511-1466 of [email protected]


text:
Na Boneiro for di ayera merdia riba laman entre Aves i Boneiru a resulta den konfiskashon di basta droga segun informacion ku nos ta disponé.
E operashon grandi aki a kuminsa for di atardi pa medio di un tip Y ku outoridatnan a intersepta e boto ku basta bulto di droga abordo i 8 persona ku tabata riba e boto aki a keda detené.
E boto tabata biniendo direkshon di Boneiru.
Ayera nochi algu despues di 7pm e barku di wardakosta a trese e 8 sospechosonan i e droga Boneiru pa KPCN sigi ku e investigashon.
A transporta e 8 sospechosonan deteni pa JICN i e droga a bai rocargo kune pa kaba hasi test i pisa esaki.
Awe den oranan di mainta trempan a kima e lote di droga ku a keda konfiská na Playa Grandi.


text:
Conferencia linguistico Internacional
Oranjestad – Fundacion Lanta Papiamento ta organisa Conferencia di Society for Caribbean Linguistics (SCL) 2014 na Aruba. Esaki lo ta e di 20 Conferencia Bienal di SCL y lo tuma luga na Holiday Inn Resort na Aruba di dia 5 pa dia 8 di augustus 2014. E tema principal di e Conferencia ta The Caribbean Today: Language Awareness and Language Development (Caribe awe: Consenshi Linguistico y Desaroyo di Lenga).
Na october 2012 Fundacion Lanta Papiamento (FLP) a haya e peticion pa ta anfitrion na Aruba di e conferencia di Society for Caribbean Linguistics (SCL), organisa conhuntamente cu Society for Pidgin and Creole Linguistics (SPCL) y Associação de Crioulos de Base Lexical Portuguesa e Espanhola (ACBLPE). Esaki lo ta e di 20 Conferencia Bienal di SCL y lo tuma luga na Holiday Inn Resort na Aruba di dia 5 pa dia 8 di augustus 2014.
E organisadornan ta haci un peticion na tur linguista di Caribe y personanan interesa rond mundo pa manda nan resumen tratando un tema tocante cualke sorto di lenga di Caribe: lenga Pidgin, lenga papia y lenga di seña, lenga Amerindio (Indjan), lenga Crioyo, tur variedad di lenga standarisa, lenga oficial y lenga no-standarisa, lenga di inmigrante, lenga di herencia historico, lenga den peliger di extincion y lenga religioso y ritual. Ta invita particularmente pa manda tur sorto di resumen perteneciente na temanan y situacionnan linguistico di Aruba, Boneiro y Corsou cu un enfoke particular riba Papiamento (den cualke subdisciplina linguistico).
Organisacion di e Conferencia na Aruba
FLP a acepta e peticion pa organisa un Comite Organisado Local (COL). Rapidamente despues di aceptacion di e tarea menciona FLP a invita representante di departamentonan gubernamental y di otro Organisacion No Gubernamental (ONG) pa pone nan na haltura di e proyecto. Tur a acepta pa ta participante den e importante reto aki. A forma e Comite Organisado Local (COL) y a cuminsa mesora cu e proceso di planificacion. Oficialmente Fundacion Lanta Papiamento, hunto cu Instituto Pedagogico Arubano (IPA), Departamento di Cultura Aruba (DCA) y Biblioteca Nacional Aruba (BNA), ta anfitrion di e Conferencia.
Otro departamento y organisacion cu ta sostene e proyecto aki como parti di e COL ta Ministerio di Cultura, Departamento di Enseñansa Aruba (DEA), Universidad di Aruba (UA), Fundacion Bon Nochi Drumi Dushi (FBNDD) y Grupo di Corector di Papiamento.
Importancia di SCL pa Caribe y Aruba
SCL ta un sociedad academico linguistico cu ta dedica su mes na estudio di idioma den Caribe y cu ta percura pa publicacion di e resultadonan di e investigacionnan aki. SCL a lanta na 1968 durante e Creole Linguistics Conference na Jamaica y a keda formalmente estableci na juli 1972 na Trinidad & Tobago y e prome conferencia di SCL a tuma luga na 1976 na Universidad di Guyana. Cada dos aña ta tene un conferencia na un pais den Caribe. Esaki lo ta e di dos biaha cu e conferencia di SCL lo ta na Aruba. E prome biaha tabata na 1980, tempo cu Ramon Todd Dandaré tabata vice-presidente. Na 1982 Ramon Todd Dandaré a bira presidente di SCL.
Meta di e Conferencianan Bienal di SCL
E metanan di SCL ta di promove estudio di idioma cu un enfoke special riba Caribe y envolve hende interesa di tur parti di mundo. Tur investigacion y publicacion di e miembronan di SCL semper tabata dirigi riba linguistica teoretico y aplica cu un atencion creciente pa e papel y desaroyo di idioma den educacion den Caribe. Nan ta investiga e idiomanan di Caribe di tur origen y epoca, incluso e idiomanan Indjan for di epoca precolombino y e idiomanan di e epoca colonial tanto Europeo, Africano como Asiatico y specialmente e idiomanan Crioyo Caribense. Por considera e miembronan di SCL pionero riba tereno di reconocemento y estudio di e idiomanan crioyo aki. SCL, pues, ta enfoca riba estudio di e idiomanan y e situacion di idioma di e teritorionan insular y continental di Caribe y otro teritorio cu laso historico y actual cu Caribe. Ta haci investigacion tambe di idioma di comunidad di origen Caribense rond mundo.
SCL ta invita y encurasha academico, studiante, educador, escritor y publico general pa participa na su conferencianan. Na e conferencianan aki por participa na charla, tayer, presentacion di poster y presentacion plenario. Y semper tin oportunidad amplio pa participa den discusion linguistico. Pa nos pais Aruba esaki ta un oportunidad grandi pa presenta na mundo loke nos a logra den e ultimo añanan y pa adkiri mas conocemento y contacto, loke ta asina importante den e fase di desaroyo cu nos ta aden.
Programa tentativo
Ta claro cu na e momento aki e programa ta tentativo. Aworaki e participantenan ta entregando nan resumen. Banda di 15 di april lo por tin un bista mas cla di e programa. Nos tin diferente orador principal, esta Dr. Hubert Devonish di Jamaica, Dr. Mervyn Alleyne di Jamaica, Dr. Manuel Veiga di Cabo Verde, Dr. Marta Dijkhoff y Dr. Ronald Severing di Corsou, y Ramon Todd Dandaré Mag. Ling. di Aruba.
Sala di Papiamento
Importante pa menciona ta cu na e conferencia lo tin un Sala di Papiamento, na unda lo tin un programa special relaciona cu Papiamento. Lo enfoca aki riba idioma Papiamento, su historia, su literatura y otro expresionnan artistico, su luga y papel den enseñansa y den comunidad.
Fundacion Lanta Papiamento ta invita en particular tur linguista, educador y studiante di idioma, y en general tur otro persona interesa di Aruba, Boneiro y Corsou pa participa na e Conferencia Linguistico importante aki cu lo tuma luga di 5 pa 8 di augustus 2014 aki na Aruba.
Mas informacion
Scroll To Top
- March 2022
- February 2022
- February 2021
- October 2020
- December 2019
- September 2019
- August 2019
- May 2019
- December 2018
- November 2018
- September 2018
- August 2018
- July 2018
- June 2018
- May 2018
- January 2018
- September 2017
- April 2017
- March 2016
- February 2016
- May 2015
- February 2015
- June 2014
- May 2014
- February 2014
- April 2013
- March 2013
- February 2013
- March 2012
- February 2012
- December 2011
- November 2011
- August 2011
- July 2011
- February 2011
- August 2010
- July 2010
- May 2010
- April 2010
- March 2010
- February 2010
- January 2010
- November 2009
- October 2009


text:
ORANJESTAD – Federacion di Biyar Arubano, FEBIAR, ta den full swing aya n’e palacio di biyar na Tanki Leendert cu e torneo anual bola 8 pa ekipo! Desaroyonan sumamente interesante ta sosodiendo caminda aparentemente a perde e luz dje tunnel cu strea di nort! Ken por a pensa cu e temibel gang di cacho brabo, MadDogs BT, por a cay na awa y haya mordi di pisca feroz asina malamente? Wel, shonnan, ‘het kan verkeren’!
Johnny Tromp, aka “De Indiaanse Herder”, ta sali pa MadDogs foi santana topa Gino Geerman y dal e cu 2-1! Maikel Maduro, otro cacho brabo, ta cay na awa sin zwemdiploma contra veterano Aaron “The Baron” Franken, y cu 2-0 Aaron ta empata e partido sin misericordia!
Monsalve di Mad Dogs ta gana nada menos cu JorzinhoEveron, y blafmento ta cuminsa na ordo ora Mad Dogspika bay dilanti cu 2-1! Pero … aki nan Barracuda ta cuminsa duna un masterclass den con pa pone nan contrincante “zing een toontje lager”! Roden ta gana van Aanholt, Brandon cu D’Angelo ta gana tag-team T. Trompcu R. Gomez, kendenan por cierto a laga e mesa tur bou di kakiña cu stropi calbas, Ransley Tromp ta haci un come back, y por ultimo Pepe The Rose ta cera porta di santana y laga Betto Saladin kansloos bay fondo di lama! Barracuda ta pone cachonan brabo canta cayay cayay cu score di 5-2!
Y n’e otro banda, con ta para cu e bestia feroz di Asia conoci bou nomber di Mongoose? Wel, ta manera e dentista famoso di Aruba a bisa cu kauw ariba hero ta malo pa bo djente! Smolly Andrews, Alton Burke, IndjomarBriezen, y Edwin Chirino (ta ken a laga porta di santana habri atrobe?), un pa un ta haya nan pakete di retiro y den un frega di wowo Steelers ta dilanti cu 4-0! Robby “TheNatural” Nathu hunto cu Patrick ta scapa cara dje pober Mongoosje ganando nada menos cu M. Tromp y Gunnar“Blonde Machine” Leonardo cu 2-1, pero di biaha e pober Beast from the East ta cay den otro ora cu Roukos T. dal nada menos cu Jorge “The Terrible from Catiri” Petrochicu 2-0! Steelers sensacionalmente ta dal Mongoose cu score di 5-1, style di “roadkill”! Keda pendiente, pasobra campeonato pa ekipo FEBIAR Bola 8 ta den full swing!


text:
Siman 15 den Division di Honor tabatin den su mayoria resultadonan abulta, partidonan di un banda so, tabatin man’e un ‘aire di realidad’ pa algun ekiponan. E partido entre Nacional y La Fama tabata sera y hopi competitivo, te final. E unico otro partido competitivo, y tambe e mihor di siman, sorpresivamente, tabata entre Caravel y Bubali, un gol agonico a dicidi e wega ey.
E tabla no a cambia hopi den e siman aki, mas bien e ekiponan a consolida nan posicion nan.
Dakota t’a keto bai lider cu RCA net trei nan den di dos lugar, e dos puestonan ey ta duidelijk. E race pa e di tercer y cuarto puesto si no ta fijo ainda; Britannia, La Fama, Riverplate y Caravel ta hopi serca di otro. Estrella y United ta parc’e ta bai hunga playoff di degradacion/promocion, except si Bubali lanta cabes y sorprende.
Bubali a demostra cu por utilisa hungadornan hoben, a keda demostra cu nan por duna un bon exhibicion di futbol, of miho dicho esfuerso, man’e tabata e caso contra Caravel, unda cu Bubali a yega stadion c’un ekipo completo, hoben nan motiva, y por poco a bai cas cu punta, elogio na Bubali.
Comentario
Pakiko Futbol Aruba t’ey?
Nos meta pa cu Futbol Aruba semper tabata pa yuda nos futbol mehora, primordialmente door di duna atencion y motiva e hungadornan, t’a nan t’e protagonistanan di e show aki cu yama futbol.
Nos a cuminsa enfoca riba e futbolistanan door di saca nan potret, menciona nan nomber, hou bij nan logro personal, y publica nan storia riba nos website. Un otro meta original tabata pa pon’e e resultadonan y tambe mantene e tabla di posicion y lista di goleadornan, incluso e schedulenan di e partidonan, pero ‘consistentemente’, algo cu mas bien no tabata existi den e tempo ey y sigur no n’un manera asina detaya, y mi ta papiando di tur division nan.
Despues nos a cuminsa duna relato uitgebreid di e weganan mes, cu statistiek y analysis, tambe cu opinion y comentario. Pakiko? Pa entretene, pero alabes tambe pa mehora nos futbol, pa papia cu otro di kiko a bai bon y kiko no a bai bon, cu ‘critica constructivo’ semper, cu sugerencia.
Si tin algo cu nos por mehora na Aruba ta cuminsa papia stret y duidelijk co otro, sin tum’a cos personal y rabia cu otro, semper si n’un manera apropia, constructivo. Asina nos por mehora, p’aso no ta tur cos ta “tremendo” tur ora, e realidad ta cu no ta tur ora cos ta bai bon, esey ta bida, nos no ta perfecto, pero mester papia cla y papia berdad.
Un ehempel; si bo bisa un hoben cu e ta hunga futbol “tremendo” tur biaha, siendo cu e no ta, e no lo bai mehora nunca, bo mester bis’e kiko ta bon y tambe kiko no ta “mucho bon” (sin husa e termino “malo” cual ta un negativo), si no, e lo keda den un bubble isola pa realidad. Na nos isla nos ta husa e palabra “tremendo” demasiado, tin mucho uso di “hyperbool”, nos mester keda al tanto cu realidad, keda papia e berdad semper, esey ta importante, esey ta honesto.
Mesun cos ora cu reglanan wordo kibra, si nos laga esey bai sin menciona, niun hende nunca lo sa e berdad, nos mester papia berdad, esey ta esensial pa nos mehora como un sociedad. Awendia “papia berdad ta causa problema”, esey no mag, berdad nunca mester ta un problema, semper e berdad mester prevalece p’e bon moral di un pueblo.
SV Britannia vs SC United
Esaki ta un partido unda Britannia tabatin un bon oportunidad pa consolida nan mes, mas bien mantene nan mes den e di tres lugar riba tabla, apesar cu United ta un ekipo cu a mehora desde comienso di e di dos half di campeonato.
E pumanan di Piedra Plat por a hunga nan wega di posesion y bon distribucion di bala, nan a hasi esey sin problema for di comienso di e wega y pa henter e partido. Nan no mester a worry mucho pa defende ya cu United a hunga un wega di warda pa sali den ‘counter- attack’ mas bien si y ora nan haya espacio. Hasta e defensor lateralnan di Britannia por a explora y sali den atake na nan kier, man’e William Pardo y tambe Marcus Portier.
E medio campo di Britannia a wordo ‘comanda’ pa Ethan Tromp, cu ‘poco poco pero sigur’ a bin ta tumando e rol ey den su man, man’e a spera, esey ta un ‘plus punt’ grandi p’e pumanan. Tromp ta combina hopi bon cu Luis Estrada y Marcel Kock, tur cu diferente rol pero cu ta acopla bon cu otro, tin un bon flow den e medio campo di Britannia.
E prome gol a cai na minuut 9 caba, unda Pieter Susebeek, cu ta probechando di e bon flow menciona den e ultimo partidonan (6 gol den e ultimo 5 weganan), a pon’e bala den net atrobe. Britannia 1 – United 0.
Sorpresivamente United a lansa den un atake bon pa medio di Denrick Lopez, cu semper t’un menasa ora e haya e bala, sea den un sprint of net p’afor di e area penal contrario. Den un di e poco atakenan United a haya un penalty, Lopez mes ta anota p’e 1-1.
William Pardo a anota e di dos gol di Britannia na minuut 21 p’e 2-1. Sigui p’e di dos gol di e anochi di Pieter Susebeek, Britannia 3 – United 1.
Prome cu halftime a bai aden ta David Castro ta anota na minuut 43, pa un contundente 4-1.
Britannia a keda consistente den nan wega, nan no a baha man hasta c’un bentaha grandi, y apesar cu nan a pasa basta rato sin anota atrobe, nan tabata controla e wega.
Asina mes ta Denrick Lopez, cu tabata e unico ‘dolor di cabes’ di Britannia den e wega aki, ta anota un otro gol na minuut 60 pa corta bentaha na 2-4, e di dos gol, e dobbel p’a Lopez riba un anochi cu e no tabata ni 100% fit debi na un kebrante di salud.
Alfin e bon wega di Britannia ta bolbe paga dividendo na minuut 81 unda Daniel Linscheer cu a drenta no mucho prome, t’anota su gol p’e bentaha di 5-2 pa Britannia.
E ultimo gol di e partido a wordo anota pa Juel Balentien na minuut 90+1 pa hasi e wega 6-2. Bon victoria di Britannia pa consolida nan mes den di tres luga riba tabla, hopi serca awor di sigura un puesto den playoff.
“King of the Match” ta comparti entre William Pardo pa su trabou incansabel y Pieter Susebeek pa su dobbel, ambos di Britannia.
Den siman 16, Britannia ta hunga contra Bubali riba Diadomingo atardi y United ta bai contra Nacional Diasabra anochi.
Deportivo Nacional vs SV La Fama
E partido aki tabata asina importante pa ambos ekipo. Nacional pa sigui den e lucha pa yega den top cuater despues di nan deduccion di 6 punta y La Fama pa consolida nan mes den top cuater y hasta challenge Britannia p’e puesto tres riba tabla.
E partido entre dos ekipo dedica na recupera y retene bala, bon para riba cancha, bon disciplina, y economico den atake, wega di pasenshi, pero, wega duro sin duda.
Nacional c’un tiki mas iniciativa ofensivo a bai ariba na minuut 25 pa medio di Fladimy François. Nacional 1 – La Fama 0.
La Fama no ta cai den paniek y ta sigui hunga nan wega di semper. Davidson Kaarsbaan ta anota e gol di empate na minuut 31 caba. Nacional 1 – La Fama 1.
E capitan di e speransa berde di Savaneta, Sylvester Schwengle, ta anota na minuut 41 pa aumenta e bentaha di su ekipo. Nacional 1 – La Fama 2.
Nacional a man’e perde pasenshi n’e momento ey, ta un desbentaha di un gol so e tabata toch? Pa hasi cos mas dificil, nan hungado importante, e pilar den defensa central, Leonardo Colmenarez ta haya dos carchi geel sigui, pa protesta, y ta wordo expulsa na minuut 45, net ora ta tempo pa bai kleedkamer.
La Fama c’un bentaha numerico a probecha, y na minuut 60 ta Sylvester Schwengle a anota atrobe, su dobbel, pa aumenta bentaha di La Fama na 3-1.
Na minuut 65 e wega ta bolbe coi otro rumbo; Jose Robles de Medina di La Fama ta haya su di dos carchi geel y tambe ta keda expulsa.
Nacional ta probecha di biaha y ta anota e gol di corta bentaha pa medio di Kenroy Ranger, e veterano puntero cu a caba di drenta wega den di dos half. Nacional 2 – La Fama 3.
Wega interesante y fisico, e ekiponan a tira ‘todo por todo’ y Nacional den nan afan pa anota e gol di empate mester a lansa den atake, La Fama a warda pa nan chens, mientras cu nan tabata defendiendo bon trei un spectacular desempeño di nan portero Gilbert Bautista cu no a laga nada pasa bai na su banda.
Na minuut 90+4 La Fama ta hasi e stokada final, un gol di Kendrick Kock cu a drenta casi na final di wega. Nacional 2 – La Fama 4.
Resultado final tambe, La Fama a keda cu 26 den di cuater puesto, dos so aleha foi di tres lugar. Nacional ta keda cu 17 punta den si shete lugar, 9 punta aleha foi playoff cu 3 wega so mas pa hunga, pero por hasta gana nan puntanan bek den hoger beroep den e caso di e protest nan, keda pendiente.
“King of the Match” ta comparti entre Sylvester Schwengle y portero Gilbert Bautista di La Fama.
Den siman 16, Nacional ta hunga conta United Diasabra anochi y La Fama contra Estrella Diabierna anochi.
ASV Riverplate vs SV Dakota
River ta den pleno bataya p’e puesto cuater riba tabla y pas’e pa playoff, nan tabata solamente un punta foi cuarto puesto. Dakota ta den top di tabla den un careda di dos cabai cu RCA, tur dos ta serca di clinch un spot pa playoff, hopi serca.
Un partido unda cu Dakota a domina di principio caba y no a tarda mucho pa bai ariba, Fernando de Sousa a anota p’e 1-0 p’e amarillonan.
Na minuut 18 ta Fernando de Sousa ta anota atrobe, su gol number 10 di campeonato. Riverplate 0 – Dakota 2.
Riverplate a sigui purba, cu poco, pero cu poco nan a logra anota un gol toch, na minuut 38, gol di Julnes Plet pa corta bentaha, 1-2.
Dakota a keda sorprendi, tur e dominio, asina mes un bentaha minimo pa Dakota na halftime.
Dakota a sigui domina y a hasta bira mas clinico, ya cu nan punteronan ta anotando di tur angulo. Ricky Hodge cu su gol na minuut 55, Riverplate 1 – Dakota 3.
E golnan ta sigui, e biaha aki di Daniel Briceño, e medio campista Dakotero cu a man’e haya su wega desde comienso di e di dos parti di campeonato , awor ta un volante hopi efectivo, 1-4.
Ricky Hodge ta anota atrobe na minuut 77, su di 14 gol pa posee e puesto tres riba tabla di goleadornan. 1-5.
Sebastian Montoya cu a drenta den di dos tempo ta anota gol atrobe, na minuut 82, su di 19 gol, n’e momento ey ainda lider di Division Honor. Riverplate 1 – Dakota 6.
Dakota a gana convincentemente cu score di 6-1. Lider absoluto cu 39 punta. Riverplate ta keda cu 22 punta den di seis luga, djies 4 punta foi cuarto lugar.
“King of the Match” ta comparti entre Fernando de Sousa y Ricky Hodge, ambos cu “dobbel” pero tambe wega di hopi esfuerso.
Den siman 16, Riverplate ta enfrenta RCAden e ‘derbi di Playa’ Diasabra atardi y Dakota contra Caravel Diadomingo anochi.
SV Estrella vs SV RCA
Estrella a lanta cabes cu e regreso di Pancho Croes den siman 14, y e cuater golnan di Norwin Werleman y tur speransa a bolbe den seno di e club di Papilon, y ainda falta Trevor faro. RCA ta solido den di dos lugar, pero, manteniendo paso cu Dakota.
E siman aki Pancho no tabata disponibel atrobe, y ya Estrella t’e mesun ekipo cu ta den bai playoff, pero playoff di promocion/degradacion.
Partido a cuminsa y ta Estrella a sorprende trempan, gol di Bryaden Koolman. Estrella 1 – RCA 0. Ta man’e cos cu e magia di siman 14 t’ey ainda. RCA no a tuma e sorpresa aki mucho bon, nan a bai all out den atake, un poco hyper, tratando mucho duro, apesar di nan dominio den posesion. Nan punteria a faya hopi den e parti trempan di wega.
Na minuut 22 alfin RCA a anota, mereci, un alivio, gol di nan goleador Jhon Silva, p’e 1-1.
Silva mes ta anota na minuut 28 atrobe, cuminsando un avalancha di atakenan cu gol di RCA, t’a man’e monster a lanta foi sonjo, Estrella 1 – RCA 2.
Net prome cu halftime Jean Pierre Fingal ta anota pa RCA p’e 3-1.
Mas golnan ta sigui den di dos mitar. E hoben puntero Evander Nedd ta drenta despues di halftime y ta hasi impacto di biaha, gol na minuut 50 p’e 4-1 p’e tricolornan di Solito, sigui p’e gol di Mark Jacobs net un minuut despues (5-1). Albert “killer” Francis ta sigui na minuut 53 (6-1), y Cristian Sinisterra na minuut 56 (7-1).
Albert Francis un biaha mas na minuut 58 pa su dobbel di atardi, Francis su di 11 gol di campanja p’awor empata p’e posicion 5 riba tabla di e mihor goleadornan. Estrella 1 – RCA 8
Jhon Silva ta anota atrobe na minuut 60, pa su hattrick y e 9-1. Evander Nedd ta bolbe haya net na minuut 74 p’e 10-1. “Last but not least” Jhon Silva ta bolbe anota na minuut 87 pa su di cuater gol di e partido, un otro “poker” pa Silva cu awor ta lider absoluto di goleadornan di Division Honor cu 22 gol (den 15 wega).
Resultado final di 11-1 pa RCA, un demostracion di poder y dominio. RCA ta keto bai den di dos lugar cu 37 punta, invicto ainda den a campeonato aki. Estrella ainda ta den posicion pa hunga playoff di degradacio/promocion na final di e campeonato.
“King of the Match” ta Jhon Silva pa otro “poker” mas, e goleador absoluto di Division Honor.
Den siman 16, Estrella lo hunga contra La Fama Diabierna anochi y RCA lo bai contra Riverplate Diasabra atardi.
SV Caravel vs Bubali SC
Den siman 14 Bubali no por a forma un ekipo completo, mester a hunga cu 10 hungador pa ful un wega. E siman aki nan a trece hopi hungadonan hoben tambe pa sigura un ful ekipo y suplente tambe, e reaccion aki di Bubali ta corecto y a duna fruta. Caravel ta den bataya pa top cuater, algo cu tabata parc’e a scapa nan un luna pasa, pero, ata nan ak cu chens.
Partido balansa, trempan tabata mustra cu Caravel lo a bai domina, pero, segun e partido a sigui evoluciona, Bubali cu su ekipo a cuminsa haya briyo, hopi briyo, y hunga “tet a tet” cu e veteranonan di e Piratanan di Angochi. Segun Caravel no por a anota trempan, nan a cuminsa hunga nervioso, tambe debi na e sorpresa cu nan a haya di e esfuerso di Bubali.
Ken por a kere cu casi na final di e wega ainda Bubali tabata wantando Caravel na sero gol y empatando, pero, Bubali tambe tabata hayando chens trei chens pa bai ariba. Mi mester a wak bon si ta Bubali mes tabata hungando, e esfuerso so tabata hopi mas di loke no a wak den e campeonato te cu awor.
Lastimamente tabatin un expulsion na minuut 84 di e hungador Jean-Pierre Zimmer, un decision personal sin pensa den cayente di wega, lastima. Caravel djeynan a haya un bida nobo y a sali tur cu tur pa probecha y busca e tres puntanan. Despues di hopi esfuerso di Caravel atakando y Bubali defendiendo pa nan bida, ta te na minuut 90+3 (den tempo extra) alfin e gol di alivio mas bien di caravel a cai, den persona di Miguel Vielma, e salbador di Caravel te cu awor, manteniendonan den e careda pa playoff, ainda tin tempo.
Agonia p’e ekipo nortero, gran empeno sin duda, y drama p’e publico. Score final Caravel 1 – Bubali 0.
King of the Match” ta comparti entre Rauly Wiersma y Miguel Vielma pa nan trabou incansabel riba cancha, y Vielma pa salba Caravel cu e gol agonico ey ora cu wega tabata cabando.
Siguientemente den siman 16, Caravel ta topa cu Dakota Diadomingo anochi y Bubali contra Britannia riba Diadomingo atardi.
Te otro siman! ⚽


text:
ORANJESTAD, Aruba –20 november 2021: Aruba recientemente a haya ‘green light’ pa cuminsa suministra e ‘boostershot’ di Pfizer bou di e categorianan di edad 60+ y tambe na esnan cu ta traha den sector di cuido y cu tin contacto directo cu pashent. Ta importante pa e adulto mayor di 60 aña ricibi e ‘boostershot’ debi cu e proteccion despues di e di 2 shot di Pfizer ta un tiki menos serca e adulto mayor di 60 aña, compara cu cerca esnan di edad mas jong. E vacuna cu ta bay wordo usa como ‘boostershot’ ta e mesun vacuna di Pfizer cu a wordo uza pa prome y di dos dosis y locual kier logra cu aplicacion di e ‘boostershot’ ta aumenta e efecto di e prome serie di vacuna ya ricibi.
Pa maneha e fluho di persona na e miho forma posibel teniendo na cuenta cu tur protocol di COVID ta importante pa comunidad ta informa cu lo dividi e categoria di edadnan como lo siguiente. E prome grupo cu lo wordo vacuna ta esnan di 80+ despues lo sigui cu 70+ y por ultimo 60+. Den transcurso di otro siman Aruba lo ta ricibiendo un bez mas otro cargacion di vacuna for di Hulanda pa cual motibo nos lo tin vacuna suficiente.
Rekisitonan pa por ricibi e ‘boostershot ’:
• Pa ricibi e ‘boostershot’ e persona mester tin 60 aña of mas of mester ta traha den sector di cuido unda cu e tin contacto cu pashent.
• Pa ricibi e ‘boostershot’ e persona mester a ricibi su di 2 dosis di Pfizer of su prome dosis di Johnson & Johnson mas cu 6 luna pasa.
• E ‘boostershot’ lo wordo aplica unicamente cu afspraak dus NO por 'walk in'. DVG lo usa e Aruba Health app pa manda un invitacion via e-mail of lo yama telefonicamente esnan cu no tin un e-mail adres.
Na e momento aki no tin motibo medico pa duna ‘boostershot’ na ciudadanonan bou di 60 aña cu excepcion di esnan cu tin un sistema inmunologio comprometi cu por haya esaki cu un verwijsbrief di nan specialista. Probablemente den futuro, esnan bou di 60 aña cu ta desea un ‘boostershot’, lo por hay'e tambe nos lo mantene comunidad informa. DVG ta sigui stimula tur persona di 12 aña bay ariba cu no a vacuna ainda pa pasa busca esaki na edificio di DVG. Pa mas informacion por yama 280.0101 of 5224200.


text:
Resultadonan di Beisbòl Liga Grandi ayera:
- Oakland Athletics a pèrdè di New York Yankees ku skor di 6-2
Didi Gregorius no a konektá hit den 3 turno na bate ku 1 base por bola. Didi tin un promedio di .240
- Tampa Bay Rays a pèrdè di Kansas City Royals ku skor di 8-3
- Toronto Blue Jays a pèrdè di Chicago White Sox ku skor di 2-0
- St. Louis Cardinals a derota Pittsburgh Pirates ku skor di 4-1
- Cincinnati Reds a pèrdè di Miami Marlins ku skor di 2-0
- Houston Astros a pèrdè di Cleveland Indians ku skor di 3-1
- Detroit Tigers a derota Minnesota Twins ku skor di 4-2
- Atlanta Braves a pèrdè di Colorado Rockies ku skor di 5-3
Andrelton Simmons a konektá 1 hit den 4 turno na bate ku 1 kareda anotá. Andrelton tin un promedio di .256
- Los Angeles Angels a pèrdè di Seattle Mariners ku skor di 7-2
- Philadelphia Phillies a pèrdè di Los Angeles Dodgers ku skor di 6-0
Kenley Jansen no a picha den e partido aki
Partidónan di Liga Grandi pa awe:
- Chicago White Sox kontra Chicago Cubs
- St. Louis Cardinals kontra Pittsburgh Pirates
- Washington Nationals kontra Baltimore Orioles
- Arizona Diamondbacks kontra New York Mets
- Cincinnati Reds kontra Miami Marlins
- Houston Astros kontra Tampa Bay Rays
- New York Yankees kontra Boston Red Sox
- Oakland Athletics kontra Cleveland Indians
- San Diego Padres kontra Texas Rangers
- Atlanta Braves kontra Colorado Rockies
- Detroit Tigers kontra Minnesota Twins
- Toronto Blue Jays kontra Kansas City Royals
- Los Angeles Angels kontra Seattle Mariners
- Milwaukee Brewers kontra Los Angeles Dodgers
- Philadelphia Phillies kontra San Francisco Giants
Resúmen:
Tripel A
- Roger Bernadina a konektá 2 hit for di kua 1 tripel den 4 turno na bate ku 1 base por bola pa Albuquerque Isotopes. Roger tin un promedio di .259
- Sharlon Schoop a konektá 1 hit den 2 turno na bate ku 1 base por bola pa Norfolk Tides. Sharlon tin un promedio di .195
Klase A
- Chris Garia a konektá 2 hit den 5 turno na bate ku 2 kareda anotá i 1 empuha pa High Desert Mavericks. Chris tin un promedio di .385
- Gianfranco Wawoe no a konektá hit den 2 turno na bate ku 1 base por bola pa Clinton LumberKings. Gianfranco tin un promedio di .258
- Carlton Daal a konektá 3 hit for di kua 1 doblete den 4 turno na bate ku 1 kareda anotá i otro empuha pa Daytona Tortugas. Cartlon tin un promedio di .281
- Phildrick Llewellyn a konektá 1 hit den 2 turno na bate ku 1 base por bola i 1 kareda anotá pa Delmarva Shorebirds. Phildrick tin un promedio di .133
- Ademar Rifaela a konektá 2 hit for di kua 1 honron(1) i 1 doblete den 4 turno na bate ku 1 base por bola, 2 kareda anotá i 3 empuha pa Delmarva Shorebirds. Ademar tin un promedio di .235
- Juremi Profar a konektá 1 hit den 2 turno na bate pa Hickory Crawdads. Juremi tin un promedio di .275
- Darren Seferina a konektá 2 hit den 3 turno na bate ku 1 base por bola pa Peoria Chiefs. Darren tin un promedio di .321
Liga di Nobato
- Jonathan Martijn no a konektá hit den 4 turno na bate pa Billings Mustangs. Jonathan tin un promedio di .295
- Kevin Josephina a konektá 1 hit den 2 turno na bate ku 1 kareda anotá pa DSL Braves. Kevin tin un promedio di .188
- Terrence Josephina a konektá 2 hit for di kua 1 honron(2) den 4 turno na bate ku 1 kareda anota i 2 empuha pa DSL Braves. Terrence tin un promedio di .265
- Raysheandall Michel a konektá 1 hit den 4 turno na bate ku 1 kareda anotá i otro empuha pa DSL Braves. Raysheandall tin un promedio di .308
- Jerson Dometilia no a konektá hit den 2 turno na bate ku 1 base por bola pa DSL Dodgers. Jerson tin un promedio di .286
- Rochendrick Alexander a konektá 1 hit den 4 turno na bate ku 1 kareda empuha i 1 base roba pa DSL Orioles. Rochendrick tin un promedio di .163
- Rachid Engelhardt a konektá 1 hit den 5 turno na bate ku 1 kareda anotá pa DSL Orioles. Rachid tin un promedio di .246
- Alexander Rodriguez a konektá 1 hit den 3 turno na bate ku 1 kareda anotá pa DSL Rays. Alexander tin un promedio di .287
- Zaino Henriquez a konektá 1 hit den 4 turno na bate pa DSL Twins. Zaino tin un promedio di .169
Liga Independiente
- Curt Smith a konektá 1 hit den 2 turno na bate ku 1 base por bola i 1 kareda empuha pa Lincoln Saltdogs. Curt tin un promedio di .317


text:
WILLEMSTAD — Den Breve Deporte Awe bo ta risibí tur e último notisia i rumornan di peloteronan profeshonal di Kòrsou.
- Den e promé partido di Big League World Series na Easley, South Carolina e selekshon di Kòrsou a sali viktorioso kontra Canada ku skor di 3-0. Awe e selekshon di Kòrsou ta enfrentá e selekshon di Asia-Pasífiko
- E ekipo di Baltimore Orioles a promové Ademar Rifaela, mandando e pelotero di Klase A Delmarva Shorebirds pa Klase A “Advanced” Frederick Keys. Huntu ku Delmarva Ademar a logra un promedio di .249 ku 6 honron, 11 doblete, 3 tripel i 31 kareda empuha den 62 partido.
- E ekipo di Tokyo Yakult Swallows ta pensando riba un ekstenshon pa Wladimir Balentien. Balentien ta den e último aña di un kontrakt di tres-aña. Segun un ofisial di e ekipo, e ekipo tin su reservanan pa loke ta trata Wladimir su defensa, pero den mesun rosea e la bisa ku lo ta difísil pa e ekipo remplasá Wladimir.
- E ekipo di Lincoln Saltdogs a pone Curt Smith riba lista di hungadó inkapasitá. Curt ta sufriendo di un leshon na su hamstring.


text:
Di nace na sirbishi di videoconferencia i grupo manera Som, Skype i Youtube a kòrtá sin anunsio i di forma gratis.
Di bien pa desabilidat e página intermediá ku publica, autor di loke kortiku mester ta registro. E sita un direccion di un URL kòrta un URL largu no anuncia. E tipo di direccion ta 301.
E usuario registrá e por editá elke i ta wak e estadístika di tráfiko.
Ta mustra un página intermediate si e loke kortiku a krea pa un autor no ta skirbí.
E página intermediate mustra un URL spesífiko i un konseho na bastante pa evitá e opreshon, e phishing i di preparacion di vírus.
Ta prohibí abreviá di nace na pagina ib legale, sitionan pa adulto, sitionan farmacéuticos, som den kualke forma.
E miembresia ta gradua na universidat, kolegio, agensia gubernamental, organisacion sin lat di lucro. Na nan, di contamento di elke a realisá sin anunsio i di forma gratis.


text:
ISBN: 978-99904-2-305-1
OPI
$ 16,49 O.B Excl.
Fls 30.01
Elis Juliana
Elis Juliana (1927) ta un outor i artista multifasétiko, ku a risibí vários premio i kondekorashon. Komo pintor, eskultor , deklamadó i konosedó di kultura el a marka historia. E ta skirbi kuenta kòrtiku i poesia. Organisashon, Planifikashon, Independensia (OPI 1, 2, 3 i 4) ta konsistí di 152 poema i dibuho satíriko, ku ta pone un spil dilanti di su lesadónan. OPI ta eksponé un variedat di bisio i fayo di hende den nos komunidat. Su krítika skèrpi i sutil, ku un tono humorístiko i yen di ironia ta pika kueru!
In stock
Compare


text:
Ora Señor Hesus a manda nos mira pa e flornan di mondi, kiko bo ta pensa ku E tabata ke siña nos?
“Paga tinu kon e flornan di mondi ta krese. Nan no ta hasi trabou ni traha paña. Sinembargo Ami ta bisa boso ku ni rei Salomon, den tur su grandesa, no tabata bisti bon manera un di nan. Si ta asin’ei Dios ta bisti flor di mondi ku awe t’ei pero mañan ta bai tirá den fòrnu, kuantu mas lo E bisti boso, hende di poko fe!”
Lukas 12:27-28
Usando e ehèmpel di e flornan, nos SEÑOR a mustra nos ku tur esten ku nos ta anshá ku e kosnan tereno, E ta kapas di bisti un flor simpel ku e pañanan di mas bunita riba mundu. Un kreashon asina sensashonal ku ta imposibel pa e wòrdu imitá pa un estilista famoso.
E mandamentu di wak pa e flornan ta un simbolo pa nos siña konfia ku Dios por i ke proveé tur loke nos tin mester di dje, inkluso kuida di e detayenan, ku aparentemente, no ta nifiká nada den nos bida. Ta sorprendé ku Señor Hesus a bisa ku nisikiera Salomón, den tur su grandesa, no a logra bisti di un forma mas bunita ku e flornan aki.
Probablemente Salómon tabata tin un kantidat grandi di pañanan. Sin embargo, un flor chikitu asina, ku solamente un sèt di paña, a surpasé den beyesa.
Si, eksaktamente, esei ta loke nos a lesa: e gran rei Salomón a pèrdè kontra un flor, ku a nase spontaneamente den mondi. Dilanti esaki, ta eksistí un preokupashon ku no ta lagando bo drumi? Ku un Dios asina ekstraordinario, bo ansiedat ta nesesario?
Kiko bo ta haña si mihó nos obedesé i mira pa e paranan di shelu ku diaramente ta wòrdu alimentá pa Dios, òf pa e pañanan bunita i perfekto ku E ta duna pa e flornan?
Bo ta kere ku bo bida no ta mas importante pa Dios ku esun di un para òf esun di un flor pasahero?


text:
E hobennan di grupo 11 awo ta sigui fase di cursonan y stage
ORANJESTAD – Nan ta bin di diferente bario di Aruba y ta varia den edad, pero diabierna mainta nan tabatin algo importante en comun y esey ta un sinti masha grandi di satisfaccion y orguyo di a completa nan entrenamento militar como parti di e trayecto di Formacion Social. E fase aki ta conoci como un di esnan mas exigente ya cu e ta condiciona e participantenan fisicamente, pero tambe ta inculca e base principal di nan cambio integral, cu ta e aspecto di disciplina. Miembronan di Grupo #11 Sociaal Vormingstraject (SVT) a pasa un examen cu a dura un siman, consistiendo di ehercicionan tanto den mondi, como den awa y tambe riba e tereno di Marinierskazerne na Savaneta.
Na final e cansancio extremo tabata bisto riba nan cara, pero tambe por a nota un determinacion fuerte; esaki ta hustamente e valor cu lo yuda e hobennan aki yega na e metanan nobo cu nan a fiha pa nan mes, esta di cambia e rumbo di nan bida pa bira ciudadanonan responsabel y productivo di nos comunidad. Teniente Richard Kelly di Arumil a felicita nan tur elogiando e esfuerzonan fisico y mental cu nan a duna pa alcansa e prome logro di nan trayecto pa un miho futuro. Ademas di disciplina, e hobennan a siña con pa traha den ekipo y respeta autoridad; cosnan cu ta asina importante ora cu kier avansa na pia di trabou.
Director di Oficina di SVT, Jessy Ras tambe a expresa un satisfaccion y orguyo enorme di wak e muchanan di Grupo #11 alcansa e punto aki di nan trayecto. Ras a indica tambe cu esaki ta e grupo mas grandi di hoben cu a completa e entrenamento militar y entre su integrantenan tin un hoben cu den pasado ya a yega di inicia e trayecto y bandon’e, pero a bin purba di nobo y e biaha aki si a logra caba cune. E resultado positivo aki ta danki tambe na e apoyo psicologico, spiritual y emocional cu e hobennan ta ricibi for di e ekipo di profesional di SVT cu ta inclui trahador social y pastor.
SVT ta un proyecto cu Prome Minister Mike Eman a inicia durante su prome Gabinete y tabata posibel danki na e cooperacion di Ministerio di Defensa di Hulanda, Enseñansa pa Empleo y companianan local. E ta dedica na ofrece un oportunidad na hobennan cu a perde nan rumbo den bida, cu no a caba scol of no ta traha. For di dje a sali hopi hoben cu tabata riba caya, activo den gang y te hasta cu a cay cera, pero cu awendia tin trabounan digno, nan tin elogio di hefe y coleganan y ta hiba bidanan honrabel.
E siguiente momento importante pa e hobennan di Formacion Social ta bin e siguiente siman ora cu nan lo ricibi barret for di e Comandante di Marinierskazerne indicando asina di manera oficial, e culminacion di trayecto na e base militar. Esaki ta un ceremonia cu ta conta cu presencia di mayornan y otro sernan stima di e participantenan. SVT su siguiente grupo di hoben pa rehabilita ta cuminsa den luna di februari 2018, pero for di awo caba ta registrando posibel participantenan. Pa mas informacion por acudi na oficina di SVT na Marinierskazerne, yama na 522-5352, of bishita e pagina di Facebook: Formacion Social SVT caminda por wak hopi potret y video di e diferente fasenan di e trayecto.